Paġna Dawn it-testi huma disponibbli fuq: Lingwa tal-proċedura: l-Ingliż Is-sentenza tal-Qorti Ġenerali tal-Unjoni Ewropea tat-8 ta' Ottubru 2013, Stichting Greenpeace Nederland u PAN Europe vs Il-Kummissjoni (T-545/11, EU:T:2013:523), hija annullata. Il-Kawża T-545/11 hija rrinvijata quddiem il-Qorti Ġenerali tal-Unjoni Ewropea. L-ispejjeż huma rriżervati. Lingwa tal-kawża: l-Olandiż L-Artikolu 4(2) tad-Direttiva 2003/4, tal-Parlament Ewropew u tal-Kunsill, tat-28 ta' Jannar 2003, dwar l-aċċess pubbliku għat-tagħrif ambjentali u li tħassar id-Diretiva tal-Kunill 90/313/KEE, għandu jiġi interpretat fis-sens li l-fatt li l-applikant għal awtorizzazzjoni għal tqegħid fis-suq ta' prodott għall-protezzjoni tal-pjanti jew ta' prodott bijoċidali ma jkunx talab, waqt il-proċedura prevista għall-ksib ta' din l-awtorizzazzjoni, it-trattament kunfidenzjali tal-informazzjoni ppreżentata fil-kuntest ta' din il-proċedura abbażi tal-Artikolu 14 tad-Direttiva 91/414, tal-15 ta' Lulju 1991, li tikkonċerna t-tqegħid fis-suq ta' prodotti għall-protezzjoni tal-pjanti, tal-Artikolu 19 tad-Direttiva 98/8, tal-Parlament Ewropew u tal-Kunsill, tas-16 ta' Frar 1998, dwar it-tqegħid fis-suq tal-prodotti bijoċidali jew tal-Artikoli 33(4), u 63 tar-Regolament Nru 1107/2009 tal-Parlament Ewropew u tal-Kunsill, tal-21 ta' Ottubru 2009, dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE, ma jipprekludix lill-awtorità kompetenti, adita, wara l-għeluq tal-imsemmija proċedura, b'talba għal aċċess għal din l-informazzjoni mressqa abbażi tad-Direttiva 2003/4 minn terz, milli teżamina l-oppożizzjoni tal-imsemmi applikant għal din it-talba għal aċċess u milli tiċħad, fejn xieraq, din it-talba taħt il-parti (d) tal-ewwel subparagrafu tal-Artikolu 4(2) ta' din id-direttiva għar-raġuni li l-iżvelar tal-imsemmija informazzjoni jippreġudika l-kunfidenzjalità tal-informazzjoni kummerċjali jew industrijali. It-tieni subparagrafu tal-Artikolu 4(2) tad-Direttiva 2003/4 għandu jiġi interpretat fis-sens li: jaqa' taħt il-kunċett ta' "emissjonijiet fl-ambjent" fis-sens ta' din id-dispożizzjoni r-rilaxx ta' prodotti jew ta' sustanzi, bħalma huma l-prodotti għall-protezzjoni tal-pjanti jew il-prodotti bijoċidali u s-sustanzi li dawn il-prodotti jinkludu, fl-ambjent, sakemm dan ir-rilaxx ikun effettiv jew prevedibbli f'kundizzjonijiet normali jew realisti ta' użu; jaqgħu taħt il-kunċett ta' "[informazzjoni] dwar l-emissjonijiet fl-ambjent" fis-sens tal-imsemmija dispożizzjoni l-indikazzjonijiet dwar in-natura, il-kompożizzjoni, il-kwantità, id-data u l-post tal-"emissjonijiet fl-ambjent" ta' dawn il-prodotti jew sustanzi, kif ukoll id-data rigward l-effetti, ftit jew wisq fit-tul, ta' dawn l-emissjonijiet fuq l-ambjent, b'mod partikolari l-informazzjoni rigward ir-residwi preżenti fl-ambjent wara l-applikazzjoni tal-prodott ikkonċernat u l-istudji rigward il-livell tal-kurrent tas-sustanza waqt din l-applikazzjoni, kemm jekk din id-data toħroġ minn studji mwettqa għalkollox jew parzjalment fuq l-art, minn studji ta' laboratorju jew minn studji ta' trażlokazzjoni. It-tieni subparagrafu tal-Artikolu 4(2) tad-Direttiva 2003/4 għandu jiġi interpretat fis-sens li, fil-każ ta' talba għal aċċess għal informazzjoni dwar l-emissjonijiet fl-ambjent li l-iżvelar tagħha jippreġudika wieħed mill-interessi koperti fl-ewwel subparagrafu, partijiet (a), (d) u (f) sa (h) tal-Artikolu 4(2) ta' din id-direttiva, hija biss id-data rilevanti li tista' tiġi estratta mis-sors ta' informazzjoni li tirrigwarda l-emissjonijiet fl-ambjent li għandha tiġi żvelata meta jkun possibbli li tiġi sseparata din id-data mill-informazzjoni l-oħra inkluża fl-imsemmi sors, u dan għandu jiġi vverifikat mill-qorti tar-rinviju. Lingwa tal-kawża: l-Ispanjol Billi ma ħax il-miżuri adegwati sabiex jevita, fiż-żona ta' protezzjoni speċjali "Campiñas de Sevilla", id-deterjorament tal-habitats naturali u tal-habitats tal-ispeċi kif ukoll it-tfixkil li jolqot l-ispeċi li għalihom ġiet stabbilita din iż-żona, ir-Renju ta' Spanja naqas, fir-rigward tal-perijodu qabel id-29 ta' Lulju 2008, milli jwettaq l-obbligi tiegħu taħt l-Artikolu 4(4) tad-Direttiva 2009/147/KE tal-Parlament Ewropew u tal-Kunsill, tat-30 ta' Novembru 2009, dwar il-konservazzjoni tal-għasafar selvaġġi, u, fir-rigward tal-perijodu wara dik id-data, milli jwettaq l-obbligi tiegħu taħt l-Artikolu 6(2) tad-Direttiva tal-Kunsill 92/43/KEE, tal-21 ta' Mejju 1992, dwar il-konservazzjoni tal-habitat naturali u tal-fawna u l-flora selvaġġa. Il-kumplament tar-rikors huwa miċħud. Il-Kummissjoni Ewropea u r-Renju ta' Spanja huma kkundannati jbatu l-ispejjeż rispettivi tagħhom. Lingwa tal-kawża: il-Portugiż L-Artikoli 63 TFUE u 65 TFUE għandhom jiġu interpretati fis-sens li: kumpannija stabbilita fil-Portugall, li tirċievi dividendi minn kumpanniji stabbiliti fit-Tuneżija u fil-Libanu, rispettivament, tista' tibbaża ruħha fuq l-Artikolu 63 TFUE, sabiex tikkontesta t-trattament fiskali mogħti lil dawn id-dividendi f'dan l-Istat Membru, ibbażat fuq leġiżlazzjoni li ma hijiex intiża li tapplika esklużivament għas-sitwazzjonijiet li fihom il-kumpannija benefiċjarja teżerċita influwenza deċiżiva fuq il-kumpannija li tqassam; leġiżlazzjoni, bħal dik inkwistjoni fil-kawża prinċipali, li skontha kumpannija residenti ta' Stat Membru tista' twettaq tnaqqis sħiħ jew parzjali tad-dividendi mill-valur taxxabbli tagħha, meta dawn tal-aħħar jitqassmu minn kumpannija residenti tal-istess Stat Membru, iżda ma tistax twettaq tali tnaqqis meta l-kumpannija li tqassam tkun residenti ta' Stat terz, tikkostitwixxi restrizzjoni għall-moviment tal-kapital bejn l-Istat Membri u l-Istati terzi li, bħala prinċipju, hija pprojbita mill-Artikolu 63 TFUE; ir-rifjut li jingħata tnaqqis sħiħ jew parzjali mill-valur taxxabbli tad-dividendi rċevuti, skont l-Artikolu 46(1) u (8) tal-Código do Imposto sobre o Rendimento das Pessoas Coletivas (kodiċi tat-taxxa fuq id-dħul tal-persuni ġuridiċi), fil-verżjoni tiegħu fis-seħħ matul is-sena 2009, jista' jkun iġġustifikat minn raġunijiet imperattivi ta' interess ġenerali bbażati fuq in-neċessità li tiġi żgurata l-effikaċja tal-kontrolli fiskali, meta jirriżulta li jkun impossibbli, għall-awtoritajiet fiskali tal-Istat Membru li tiegħu l-kumpannija benefiċjarja hija residenti, li jiksbu mill-Istat terz li tiegħu l-kumpannija li tqassam dawn id-dividendi hija residenti, informazzjoni li tippermetti li jiġi vverifikat li l-kundizzjoni dwar l-issuġġettar għat-taxxa ta' din il-kumpannija tal-aħħar hija ssodisfatta; ir-rifjut li jingħata tnaqqis parzjali skont l-Artikolu 46(11) tal-kodiċi tat-taxxa fuq id-dħul tal-persuni ġuridiċi, fl-imsemmija verżjoni, ma jistax ikun iġġustifikat minn raġunijiet imperattivi ta' interess ġenerali bbażati fuq in-neċessità li tiġi żgurata l-effikaċja tal-kontrolli fiskali, meta din id-dispożizzjoni tista' tiġi applikata f'sitwazzjonijiet fejn l-issuġġettar għat-taxxa tal-kumpannija li tqassam, fl-Istat li tiegħu hija residenti, ma jistax jiġi vverifikat, ħaġa li hija l-qorti tar-rinviju li għandha tiddetermina. L-Artikolu 64(1) TFUE għandu jiġi interpretat fis-sens li: peress li l-adozzjoni tal-iskema ta' vantaġġi fiskali għall-investiment ta' natura kuntrattwali, prevista fl-Artikolu 41(5)(b) tal-Estatuto dos Benefícios Fiscais (liġi dwar il-vantaġġi fiskali), fil-verżjoni tagħha fis-seħħ matul is-sena 2009, u tal-iskema dwar id-dividendi li jkunu ġejjin mill-pajjiżi Afrikani bil-lingwa uffiċjali Portugiża u minn Timor Leste, prevista fl-Artikolu 42 ta' din il-liġi, ma biddlitx il-qafas legali dwar it-trattament fiskali tad-dividendi li jkunu ġejjin mit-Tuneżija u mil-Libanu, l-adozzjoni tal-imsemmija skemi ma affettwatx il-klassifikazzjoni bħala restrizzjoni eżistenti tal-esklużjoni tad-dividendi mħallsa mill-kumpanniji stabbiliti f'dawn l-Istati terzi mill-possibbiltà li jibbenefikaw minn tnaqqis sħiħ jew parzjali; Stat Membru jirrinunzja għall-possibbiltà prevista fl-Artikolu 64(1) TFUE meta, mingħajr ma jħassar jew jemenda formalment il-leġiżlazzjoni eżistenti, huwa jikkonkludi ftehim internazzjonali, bħal ftehim ta' assoċjazzjoni, li jipprevedi, f'dispożizzjoni li għandha effett dirett, liberalizzazzjoni ta' kategorija ta' kapital prevista f'dan l-Artikolu 64(1); konsegwentement, tali emenda tal-qafas legali għandha tiġi assimilata, fl-effetti tagħha fuq il-possibbiltà li jiġi invokat l-Artikolu 64(1) TFUE, mal-introduzzjoni ta' leġiżlazzjoni ġdida, li hija bbażata fuq loġika differenti minn dik tal-leġiżlazzjoni eżistenti. L-Artikolu 34(1) tal-Ftehim Ewro-Mediterranju li jwaqqaf assoċjazzjoni bejn il-Komunità Ewropea u l-Istati Membri tagħha, fuq naħa, u r-Repubblika tat-Tuneżija, fuq in-naħa l-oħra, iffirmat fi Brussell fis-17 ta' Lulju 1995 u approvat f'isem il-Komunità Ewropea u l-Komunità Ewropea tal-Faħam u l-Azzar bid-Deċiżjoni 98/238/KE, KEFA tal-Kunsill u tal-Kummissjoni, tas-26 ta' Jannar 1998, għandu jiġi interpretat fis-sens li: għandu effett dirett u jista' jiġi invokat f'sitwazzjoni bħal dik inkwistjoni fil-kawża prinċipali, li fiha kumpannija residenti tal-Portugall tirċievi dividendi minn kumpannija residenti tat-Tuneżija minħabba l-investiment dirett li hija għamlet fil-kumpannija li tqassam, bil-għan li jiġi kkontestat it-trattament fiskali mogħti lil dawn id-dividendi fil-Portugall; leġiżlazzjoni, bħal dik inkwistjoni fil-kawża prinċipali, li skontha kumpannija residenti ta' Stat Membru tista' twettaq tnaqqis sħiħ jew parzjali mill-valur taxxabbli tagħha tad-dividendi rċevuti, meta dawn tal-aħħar jitqassmu minn kumpannija residenti tal-istess Stat Membru, iżda ma tistax twettaq tali tnaqqis meta l-kumpannija li tqassam tkun residenti tat-Tuneżija, tikkostitwixxi restrizzjoni għall-moviment liberu tal-kapital, li, bħala prinċipju, hija pprojbita, f'dak li jirrigwarda l-investimenti diretti u, b'mod partikolari, ir-ripatrijazzjoni tal-qligħ minn dawn l-investimenti, mill-Artikolu 34(1) ta' dan il-ftehim; l-effett ta' din id-dispożizzjoni ma huwiex limitat, f'sitwazzjoni bħal dik inkwistjoni fil-kawża prinċipali, mill-Artikolu 89 tal-imsemmi ftehim; ir-rifjut li jingħata, skont l-Artikolu 46(1) u (8) tal-kodiċi tat-taxxa fuq id-dħul tal-persuni ġuridiċi, fil-verżjoni tiegħu fis-seħħ matul is-sena 2009, tnaqqis sħiħ jew parzjali tad-dividendi rċevuti mill-valur taxxabbli tal-kumpannija benefiċjarja jista' jkun iġġustifikat minn raġunijiet imperattivi ta' interess ġenerali bbażati fuq in-neċessità li tiġi żgurata l-effikaċja tal-kontrolli fiskali, meta jirriżulta li jkun impossibbli, għall-awtoritajiet fiskali tal-Istat Membru li tiegħu l-kumpannija benefiċjarja hija residenti, li jiksbu mir-Repubblika tat-Tuneżija, li hija l-Istat li tiegħu l-kumpannija li tqassam dawn id-dividendi hija residenti, informazzjoni li tippermetti li jiġi vverifikat li l-kundizzjoni dwar it-tassazzjoni tal-kumpannija li tqassam l-imsemmija dividendi hija ssodisfatta; ir-rifjut li jingħata tali tnaqqis parzjali, skont l-Artikolu 46(11) tal-kodiċi tat-taxxa fuq id-dħul tal-persuni ġuridiċi, fl-imsemmija verżjoni, ma jistax ikun iġġustifikat minn raġunijiet imperattivi ta' interess ġenerali bbażati fuq in-neċessità li tiġi żgurata l-effikaċja tal-kontrolli fiskali, meta din id-dispożizzjoni tista' tiġi applikata f'sitwazzjonijiet fejn it-tassazzjoni tal-kumpannija li tqassam fit-Tuneżija, li hija l-Istat li tiegħu din il-kumpannija hija residenti, ma jistax jiġi vverifikat, ħaġa li hija l-qorti tar-rinviju li għandha tiddetermina. L-Artikolu 31 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha min-naħa l-waħda, u r-Repubblika tal-Libanu, min-naħa l-oħra, iffirmat fil-Lussemburgu fis-17 ta' Ġunju 2002 u approvat f'isem il-Komunità Ewropea bid-Deċiżjoni tal-Kunsill 2006/356/KE, tal-14 ta' Frar 2006, għandu jiġi interpretat fis-sens li: għandu effett dirett; sitwazzjoni, bħal dik inkwistjoni fil-kawża prinċipali, li tirrigwarda t-trattament fiskali tad-dividendi li jirriżultaw mill-investimenti diretti magħmula fil-Libanu minn persuna li tirrisjedi fil-Portugall, taqa' taħt l-ipoteżi prevista fl-Artikolu 33(2) ta' dan il-ftehim; konsegwentement, l-Artikolu 33(1) tal-imsemmi ftehim ma jipprekludix li l-Artikolu 31 tiegħu jiġi invokat f'dan il-każ; leġiżlazzjoni, bħal dik inkwistjoni fil-kawża prinċipali, li skontha kumpannija residenti ta' Stat Membru tista' twettaq tnaqqis sħiħ jew parzjali mill-valur taxxabbli tagħha tad-dividendi rċevuti, meta dawn tal-aħħar jitqassmu minn kumpannija residenti tal-istess Stat Membru, iżda ma tistax twettaq tali tnaqqis meta l-kumpannija li tqassam tkun residenti tal-Libanu, tikkostitwixxi restrizzjoni għall-moviment liberu tal-kapital, li, bħala prinċipju, hija pprojbita mill-Artikolu 31 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha min-naħa l-waħda, u r-Repubblika tal-Libanu, min-naħa l-oħra; l-effett ta' din id-dispożizzjoni ma huwiex limitat, f'sitwazzjoni bħal dik inkwistjoni fil-kawża prinċipali, mill-Artikolu 85 ta' dan il-ftehim; ir-rifjut li jingħata, skont l-Artikolu 46(1) u (8) tal-kodiċi tat-taxxa fuq id-dħul tal-persuni ġuridiċi, fil-verżjoni tiegħu fis-seħħ matul is-sena 2009, tnaqqis sħiħ jew parzjali tad-dividendi rċevuti mill-valur taxxabbli tal-kumpannija benefiċjarja jista' jkun iġġustifikat minn raġunijiet imperattivi ta' interess ġenerali bbażati fuq in-neċessità li tiġi żgurata l-effikaċja tal-kontrolli fiskali, meta jirriżulta li jkun impossibbli, għall-awtoritajiet fiskali tal-Istat Membru li tiegħu l-kumpannija benefiċjarja hija residenti, li jiksbu mir-Repubblika Libaniża, li hija l-Istat li tiegħu l-kumpannija li tqassam dawn id-dividendi hija residenti, informazzjoni li tippermetti li jiġi vverifikat li l-kundizzjoni dwar l-issuġġettar għat-taxxa tal-kumpannija li tqassam l-imsemmija dividendi hija ssodisfatta; ir-rifjut li jingħata tali tnaqqis parzjali, skont l-Artikolu 46(11) tal-kodiċi tat-taxxa fuq id-dħul tal-persuni ġuridiċi, fl-imsemmija verżjoni, ma jistax ikun iġġustifikat minn raġunijiet imperattivi ta' interess ġenerali bbażati fuq in-neċessità li tiġi żgurata l-effikaċja tal-kontrolli fiskali, meta din id-dispożizzjoni tista' tiġi applikata f'sitwazzjonijiet fejn l-issuġġettar għat-taxxa tal-kumpannija li tqassam fil-Libanu, li huwa l-Istat li tiegħu din il-kumpannija hija residenti, ma jistax jiġi vverifikat, ħaġa li hija l-qorti tar-rinviju li għandha tiddetermina. F'dak li jirrigwarda l-konsegwenzi, għall-kawża prinċipali, tal-interpretazzjoni tal-Artikoli 63 sa 65 TFUE kif ukoll tal-Ftehim Ewro-Mediterranju li jwaqqaf assoċjazzjoni bejn il-Komunità Ewropea u l-Istati Membri tagħha, fuq naħa, u r-Repubblika tat-Tuneżija, fuq in-naħa l-oħra, u tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha min-naħa l-waħda, u r-Repubblika tal-Libanu, min-naħa l-oħra: meta l-awtoritajiet tal-Istat Membru li tiegħu l-kumpannija benefiċjarja hija residenti jistgħu jiksbu mir-Repubblika tat-Tuneżija, li hija l-Istat li tiegħu l-kumpannija li tqassam id-dividendi hija residenti, informazzjoni li tippermetti li jiġi vverifikat li l-kundizzjoni dwar l-issuġġettar għat-taxxa tal-kumpannija li tqassam dawn id-dividendi hija ssodisfatta, l-Artikoli 63 u 65 TFUE kif ukoll l-Artikolu 34(1) tal-Ftehim Ewro-Mediterranju li jwaqqaf assoċjazzjoni bejn il-Komunità Ewropea u l-Istati Membri tagħha, fuq naħa, u r-Repubblika tat-Tuneżija, fuq in-naħa l-oħra, jipprekludu r-rifjut li jingħata, skont l-Artikolu 46(1) jew l-Artikolu 46(8) tal-kodiċi tat-taxxa fuq id-dħul tal-persuni ġuridiċi, fil-verżjoni tiegħu fis-seħħ matul is-sena 2009, tnaqqis sħiħ jew parzjali tad-dividendi mqassma mill-valur taxxabbli tal-kumpannija benefiċjarja, mingħajr ma r-Repubblika Portugiża tista' tinvoka, f'dan ir-rigward, l-Artikolu 64(1) TFUE; l-Artikoli 63 TFUE u 65 TFUE kif ukoll l-Artikolu 34(1) tal-Ftehim Ewro-Mediterranju li jwaqqaf assoċjazzjoni bejn il-Komunità Ewropea u l-Istati Membri tagħha, fuq naħa, u r-Repubblika tat-Tuneżija, fuq in-naħa l-oħra, u l-Artikolu 31 tal-Ftehim Ewro-Mediterranju li jistabbilixxi assoċjazzjoni bejn il-Komunità Ewropea u l-Istati Membri tagħha min-naħa l-waħda, u r-Repubblika tal-Libanu, min-naħa l-oħra, jipprekludu r-rifjut li jingħata, skont l-Artikolu 46(11) tal-kodiċi tat-taxxa fuq id-dħul tal-persuni ġuridiċi, fl-imsemmija verżjoni, tnaqqis parzjali tad-dividendi mqassma mill-valur taxxabbli tal-kumpannija benefiċjarja, meta din id-dispożizzjoni tista' tiġi applikata f'sitwazzjonijiet fejn l-issuġġettar għat-taxxa tal-kumpanniji li jqassmu fit-Tuneżija u fil-Libanu, li huma l-Istati li tagħhom dawn il-kumpanniji huma residenti, ma jistax jiġi vverifikat, ħaġa li hija l-qorti tar-rinviju li għandha tiddetermina, mingħajr ma r-Repubblika Portugiża tista' tinvoka, f'dan ir-rigward, l-Artikolu 64(1) TFUE; l-ammonti miġbura bi ksur tad-dritt tal-Unjoni għandhom jiġu rrimborsati, bl-interessi, lill-persuna taxxabbli. Lingwa tal-kawża: il-Ġermaniż L-ewwel sentenza tal-Artikolu 28(2) tar-Regolament (KE) Nru 1924/2006, tal-Parlament Ewropew u tal-Kunsill, tal-20 ta' Diċembru 2006, dwar indikazzjonijiet dwar in-nutrizzjoni u s-saħħa mogħtija fuq l-ikel, kif emendat bir-Regolament (KE) Nru 107/2008 tal-Parlament Ewropew u tal-Kunsill, tal-15 ta' Jannar 2008, għandha tiġi interpretata fis-sens li din id-dispożizzjoni tapplika fis-sitwazzjoni fejn prodott tal-ikel li kellu trade mark jew marka tad-ditta kien, qabel l-1 ta' Jannar 2005, ikkummerċjalizzat bħala prodott mediċinali u wara, filwaqt li kellu l-istess karatteristiċi materjali u li kellu l-istess trade mark jew marka tad-ditta, bħala prodott tal-ikel wara din id-data. Lingwa tal-kawża: il-Franċiż Il-kumplament tar-rikors huwa miċħud. Ir-Repubblika Franċiża hija kkundannata għall-ispejjeż. Lingwa tal-kawża: l-Ispanjol Id-Direttiva tal-Kunsill 2000/78/KE, tas-27 ta' Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol, għandha tiġi interpretata fis-sens li: il-fatt li l-persuna kkonċernata tinsab f'sitwazzjoni ta' inkapaċità temporanja għax-xogħol, fis-sens tad-dritt nazzjonali, għal żmien indeterminat, minħabba inċident fuq il-post tax-xogħol, ma jfissirx, fih innifsu, li l-limitazzjoni tal-kapaċità ta' din il-persuna tista' tiġi kklassifikata bħala "dewwiema" fis-sens tad-definizzjoni tad-"diżabbiltà" koperta minn din id-direttiva, moqrija fid-dawl tal-Konvenzjoni tan-Nazzjonijiet Uniti dwar id-Drittijiet tal-Persuni b'Diżabbiltà, li ġiet approvata f'isem il-Komunità Ewropea permezz tad-Deċiżjoni tal-Kunsill 2010/48/KE, tas-26 ta' Novembru 2009; fost l-indizji li jippermettu jitqies li tali limitazzjoni hija "dewwiema" hemm b'mod partikolari l-fatt li, meta seħħ il-fatt allegatament diskriminatorju, l-inkapaċità tal-persuna kkonċernata ma tidhirx li se tiġi riżolta fi żmien qasir jew il-fatt li din l-inkapaċità tista' tippersisti għal żmien twil qabel l-imsemmija persuna tirkupra, u fil-kuntest tal-verifika ta' din in-natura "dewwiema", il-qorti tar-rinviju għandha tibbaża ruħha fuq l-elementi oġġettivi kollha li għandha għad-dispożizzjoni tagħha, b'mod partikolari fuq dokumenti u ċertifikati dwar l-istat tal-imsemmija persuna, stabbiliti abbażi ta' għarfien u ta' data medika u xjentifika attwali. Lingwa tal-proċedura: l-Ingliż L-appelli huma miċħuda. Lingwa tal-kawża: l-Ingliż L-Artikolu 2 tad-Direttiva tal-Kunsill 2000/78/KE, tas-27 ta' Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol għandu jiġi interpretat fis-sens li leġiżlazzjoni nazzjonali li, fil-kuntest ta' skema ta' pensjoni professjonali, tissuġġetta d-dritt tas-sħab ċivili superstiti tal-affiljati sabiex jibbenefikaw minn benefiċċju tas-superstiti għall-kundizzjoni li l-unjoni ċivili tkun ġiet konkluża qabel ma l-affiljat jagħlaq is-60 sena, minkejja li d-dritt nazzjonali ma kienx jippermetti lill-affiljat ikkonċernat jikkonkludi unjoni ċivili qabel ma laħaq dan il-limitu ta' età, ma tikkostitwixxix diskriminazzjoni bbażata fuq l-orjentazzjoni sesswali. L-Artikoli 2 u 6(2) tad-Direttiva 2000/78 għandhom jiġu interpretati fis-sens li leġiżlazzjoni nazzjonali bħal dik inkwistjoni fil-kawża prinċipali li, fil-kuntest ta' skema ta' pensjoni professjonali, tissuġġetta d-dritt tas-sħab ċivili superstiti tal-affiljati sabiex jibbenefikaw minn benefiċċju tas-superstiti għall-kundizzjoni li l-unjoni ċivili tkun ġiet konkluża qabel ma l-affiljat jagħlaq is-60 sena minkejja li d-dritt nazzjonali ma kienx jippermetti lill-affiljat ikkonċernat jikkonkludi unjoni ċivili qabel ma laħaq dan il-limitu ta' età, ma tikkostitwixxix diskriminazzjoni bbażata fuq l-età. L-Artikoli 2 u 6(2) tad-Direttiva 2000/78 għandhom jiġu interpretati fis-sens li leġiżlazzjoni nazzjonali bħal dik inkwistjoni fil-kawża prinċipali ma tistax tikkostitwixxi diskriminazzjoni bbażata fuq l-effett tal-kombinazzjoni flimkien tal-orjentazzjoni sesswali u tal-età, meta l-imsemmija leġiżlazzjoni la tikkostitwixxi diskriminazzjoni minħabba l-orjentazzjoni sesswali u lanqas minħabba l-età, meta meqjusa b'mod iżolat. Lingwa tal-kawża: il-Ġermaniż L-Artikolu 8 tad-Direttiva 2008/94/KE tal-Parlament Ewropew u tal-Kunsill, tat-22 ta' Ottubru 2008, dwar il-protezzjoni tal-impjegati fil-każ ta' insolvenza ta' min iħaddimhom, għandu jiġi interpretat fis-sens li ma jimponix, fil-każ ta' insolvenza tal-persuna li timpjega, li s-somom miżmuma mis-salarju kkonvertiti f'kontribuzzjonijiet tal-irtirar ta' ex impjegat, li din il-persuna li timpjega kellha tħallas f'kont tal-irtirar għall-benefiċċju ta' dan l-impjegat, għandhom jiġu esklużi mill-massa tal-falliment. Lingwa tal-proċedura: il-Franċiż L-appell huwa miċħud. Il-Kummissjoni Ewropea hija kkundannata għall-ispejjeż. Lingwa tal-kawża: il-Ġermaniż Is-sentenza tal-Qorti Ġenerali tal-Unjoni Ewropea tal-24 ta' Settembru 2015, Klement vs UASI – Bullerjan (Forma ta' forn) (T-211/14, mhux ippubblikata, EU:T:2015:688), hija annullata. Il-kawża tintbagħat lura quddiem il-Qorti Ġenerali tal-Unjoni Ewropea. L-ispejjeż huma rriżervati. Lingwa tal-kawża: il-Ġermaniż Il-punt 7(c) tal-Anness I, tad-Direttiva 2011/92/UE tal-Parlament Ewropew u tal-Kunsill, tat-13 ta' Diċembru 2011, dwar l-istima tal-effetti ta' ċerti proġetti pubbliċi u privati fuq l-ambjent ma jistax jiġi interpretat fis-sens li din id-dispożizzjoni tkopri proġett ta' żvilupp tat-toroq li, għalkemm jirrigwarda, bħal fil-kawża prinċipali, sezzjoni ta' tul ta' inqas minn 10 kilometri, jikkonsisti fi twessigħ jew żvilupp ta' triq eżistenti f'erba' korsiji jew iktar. Il-punt 7(b) tal-Anness I, tad-Direttiva 2011/92 għandu jiġi interpretat fis-sens li t-"toroq li jgħaqqdu bliet direttament u bil-ħeffa", fis-sens ta' din id-dispożizzjoni, huma t-toroq li l-karatteristiċi tekniċi tagħhom huma dawk inklużi fid-definizzjoni mogħtija mill-Anness II, punt II. 3 tal-Ftehim Ewropew dwar l-Arterji Prinċipali tat-Traffiku Internazzjonali (AGR), iffirmat f'Ġinevra fil-15 ta' Novembru 1975, għalkemm dawn it-toroq ma humiex komponenti tan-netwerk tal-arterji prinċipali tat-traffiku internazzjonali stabbilit minn dan il-ftehim jew jinsabu f'żoni mibnija. Il-kunċett ta' "bini", fis-sens tal-punt 7(b) tal-Anness I tad-Direttiva 2011/92, għandu jiġi interpretat bħala li jkopri l-eżekuzzjoni ta' xogħlijiet li ma kinux jeżistu qabel jew bidliet, fis-sens fiżiku, ta' xogħlijiet li kienu diġà jeżistu. Sabiex jiġi evalwat jekk tali bidla tistax titqies bħala ekwivalenti, fil-portata u l-modalitajiet tagħha, għal tali bini, il-qorti tar-rinviju għandha tieħu inkunsiderazzjoni l-karatteristiċi kollha tax-xogħol ikkonċernat, u mhux biss it-tul tiegħu jew iż-żamma tar-rotta inizjali tagħha. Lingwa tal-kawża: il-Ġermaniż L-Artikolu 1(2)(f) u l-Artikolu 11 tad-Direttiva tal-Kunsill 93/42/KEE, tal-14 ta' Ġunju 1993, dwar mezzi mediċi, kif emendata bid-Direttiva 2007/47/KE, tal-Parlament Ewropew u tal-Kunsill, tal-5 ta' Settembru 2007, għandhom jiġu interpretati fis-sens li huma ma jimponux fuq importatur parallel ta' mezz mediku, bħal dak inkwistjoni fil-kawża prinċipali, li jġib marka CE u li kien is-suġġett ta' stima tal-konformità fis-sens tal-imsemmi Artikolu 11, l-obbligu li jwettaq stima ġdida intiża li tikkonferma l-konformità tal-informazzjoni li tippermetti li jiġi identifikat, li huwa jżid mat-tikketta ta' dan il-mezz bil-għan li jitpoġġa fis-suq tal-Istat Membru ta' importazzjoni. Lingwa tal-kawża: il-Franċiż Peress li ma stabbilixxiex reġistru elettroniku nazzjonali tal-impriżi tat-trasport tat-triq għalkollox konformi u interkonness mar-reġistri elettroniċi nazzjonali tal-Istati Membri l-oħrajn, il-Gran Dukat tal-Lussemburgu naqas milli jwettaq l-obbligi tiegħu taħt l-Artikolu 16(1) u (5) tar-Regolament (KE) Nru 1071/2009 tal-Parlament Ewropew u tal-Kunsill, tal-21 ta' Ottubru 2009, li jistabbilixxi regoli komuni dwar il-kondizzjonijiet li għandhom jiġu rispettati għall-eżerċizzju tal-professjoni ta' operatur tat-trasport bit-triq u li jħassar id-Direttiva tal-Kunsill 96/26/KE. Il-Gran Dukat tal-Lussemburgu huwa kkundannat għall-ispejjeż. Lingwa tal-kawża: il-Ġermaniż Fil-każ li l-Qorti tal-Ġustizzja tirrispondi għall-ewwel domanda fis-sens li l-kunċett ta' natura evitabbli jipprevedi d-dewmien: meta ċ-ċirkustanzi straordinarji jaffettwaw l-ajruplan li jwettaq it-titjira preċedenti għal dik inkwistjoni, it-trasportatur tal-ajru li jopera t-titjira għandu jkun meħtieġ li jsib ajruplan ieħor meta jseħħu ċirkustanzi straordinarji jew jista' jistenna sakemm ikun ċert li dawn iċ-ċirkustanzi se jwasslu għal dewmien twil tat-titjira sussegwenti? Fil-każ li l-Qorti tal-Ġustizzja tirrispondi għall-ewwel domanda fis-sens li l-kunċett ta' natura evitabbli jipprevedi d-dewmien: is-sub-chartering ta' ajruplan jikkostitwixxi miżura mhux raġonevoli meta l-ispiża tammonta għal madwar it-triplu ta' dik tat-titjira kif prevista? Lingwa tal-kawża: il-Ġermaniż Fil-każ li l-Qorti tal-Ġustizzja tirrispondi għall-ewwel domanda fis-sens li l-kunċett ta' natura evitabbli jipprevedi d-dewmien: meta ċ-ċirkustanzi straordinarji jaffettwaw l-ajruplan li jwettaq it-titjira preċedenti għal dik inkwistjoni, it-trasportatur tal-ajru li jopera t-titjira għandu jkun meħtieġ li jsib ajruplan ieħor meta jseħħu ċirkustanzi straordinarji jew jista' jistenna sakemm ikun ċert li dawn iċ-ċirkustanzi se jwasslu għal dewmien twil tat-titjira sussegwenti? Fil-każ li l-Qorti tal-Ġustizzja tirrispondi għall-ewwel domanda fis-sens li l-kunċett ta' natura evitabbli jipprevedi d-dewmien: is-sub-chartering ta' ajruplan jikkostitwixxi miżura mhux raġonevoli meta l-ispiża tammonta għal madwar it-triplu ta' dik tat-titjira kif prevista? Lingwa tal-kawża: il-Ġermaniż Fil-każ ta' risposta fl-affermattiv: Lingwa tal-kawża: il-Ġermaniż Fl-ipoteżi li l-punt 1 tal-Artikolu 7 tar-Regolament (UE) Nru 1215/2012 japplika: Għandu jitqies li, fir-rigward ta' trasport ta' persuni mwettaq fuq żewġ titjiriet, mingħajr waqfa kunsiderevoli fl-ajruport ta' konnessjoni, id-destinazzjoni finali tal-passiġġier hija l-post ta' eżekuzzjoni fis-sens tat-tieni inċiż tal-punt 1(b) tal-Artikolu 7 tar-Regolament (UE) Nru 1215/2004, ukoll meta d-dritt għall-kumpens finanzjarju previst fl-Artikolu 7 tar-Regolament (UE) Nru 261/2004, invokat fir-rikors, ikun ibbażat fuq inċident li seħħ fl-ewwel parti tat-titjira u meta r-rikors ikun ippreżentat kontra t-trasportatur tal-ajru effettiv tal-ewwel titjira li ma huwiex il-parti kontraenti l-oħra fil-kuntratt ta' trasport? Lingwa tal-kawża: il-Ġermaniż Fl-ipoteżi li l-punt 1 tal-Artikolu 5 tar-Regolament (KE) Nru 44/2001 japplika: Għandu jitqies li, fir-rigward ta' trasport ta' persuni mwettaq fuq żewġ titjiriet, mingħajr waqfa kunsiderevoli fl-ajruport ta' konnessjoni, id-destinazzjoni finali tal-passiġġier hija l-post ta' eżekuzzjoni fis-sens tat-tieni inċiż tal-punt 1(b) tal-Artikolu 5 tar-Regolament (KE) Nru 44/2001, anki meta d-dritt għall-kumpens finanzjarju previst fl-Artikolu 7 tar-Regolament (KE) Nru 261/2004, invokat fir-rikors, ikun ibbażat fuq inċident li seħħ fl-ewwel parti tat-titjira u meta r-rikors ikun ippreżentat kontra t-trasportatur tal-ajru effettiv tal-ewwel titjira li ma huwiex il-parti kontraenti l-oħra fil-kuntratt ta' trasport? Lingwa tal-kawża: il-Franċiż Huwa kompatibbli mar-regoli ta' stabbiliment tal-karta tal-bilanċi previsti bir-Raba' Direttiva tal-Kunsill, tal-25 ta' Lulju 1978, dwar il-kontijiet annwali ta' ċerti tipi ta' kumpanniji (Direttiva 78/660/KEE, ĠU Edizzjoni Speċjali bil-Malti, Kapitolu 17, Vol. 1, p. 21), regoli li skonthom: il-kontijiet annwali għandhom jagħtu stampa vera u ġusta tal-attiv u tal-passiv, tas-sitwazzjoni finanzjarja kif ukoll tal-qligħ u telf tal-kumpannija (Artikolu 2(3) tad-Direttiva); il-provvedimenti għal riskji u spejjeż huma maħsuba sabiex ikopru telf jew djun li n-natura tagħhom hija mfissra b'mod ċar iżda li, fid-data tal-karta tal-bilanċ jidher li għandhom isiru, jew aktarx li għandhom isiru, jew huwa ċert li għandhom isiru iżda ma hemmx ċertezza dwar l-ammont tagħhom jew dwar id-data li fiha huma ser iseħħu (Artikolu 20(1) tad-Direttiva); il-prinċipju ta' prudenza għandu fi kwalunkwe każ jiġi osservat u b'mod partikolari: profitti biss magħmula fid-data tal-karta tal-bilanċ jistgħu jkunu magħduda; għandu jittieħed kont tar-riskji kollha prevedibbli u telf potenzjali li jinħolqu fil-kors tas-sena finanzjarja kkonċernata jew ta' waħda ta' qabel, anki jekk dawn ir-riskji jew telf isiru evidenti biss bejn id-data tal-karta tal-bilanċ u d-data li fiha hija titfassal (Artikolu 31(1)(ċ), (aa) u (bb) tad-Direttiva); għandu jittieħed kont tad-dħul u l-ispejjeż li għandhom x'jaqsmu mas-sena finanzjarja, irrispettivament mid-data ta' meta dawn id-dħul jew spejjeż ikunu riċevuti jew imħallsa (Artikolu 31(1)(d) tad-Direttiva); il-komponenti tal-entrati tal-attiv u tal-passiv għandhom jiġu valutati separatament (Artikolu 31(1)(e) tad-Direttiva); li kumpannija li toħroġ opzjoni tal-ishma tista' tikkontabilizza fid-dħul il-prezz taċ-ċessjoni tal-imsemmija opzjoni matul is-sena finanzjarja fejn l-imsemmija opzjoni titneħħa jew fit-tmiem tal-perijodu ta' validità tagħha sabiex jittieħed kont tar-riskju li l-emittent tal-opzjoni jidħol għalih wara l-impenn li huwa jieħu jew li ma jiħux matul is-sena finanzjarja fejn iċ-ċessjoni tal-opzjoni titwettaq u l-prezz tagħha jiġi akkwistat b'mod definittiv, bir-riskju li jassumi l-emittent tal-opzjoni jiġi valutat separatament permezz tal-kontabilizzazzjoni ta' provvediment? Lingwa tal-kawża: it-Taljan Lingwa tal-kawża: l-Olandiż Fil-każ ta' risposta negattiva għal din id-domanda: Lingwa tal-kawża: il-Ġermaniż Fil-każ ta' risposta negattiva għall-ewwel domanda, l-Artikoli 68(1) u 67(1) tar-regolament dwar is-suċċessjonijiet għandhom jiġu interpretati fis-sens li s-sehem tal-konjuġi superstiti jista' jitniżżel integralment fiċ-ċertifikat Ewropew tas-suċċessjoni anki meta dan is-sehem jirriżulta parzjalment minn żieda tas-sehem legali applikabbli skont regola patrimonjali bħall-Artikolu 1371(1) BGB? Fil-każ li r-risposta għandha, fil-prinċipju, tkun negattiva, huwa madankollu possibbli li, eċċezzjonalment, tingħata risposta fl-affermattiv meta ċ-ċertifikat tas-suċċessjoni jkun limitat għall-invokazzjoni tad-drittijiet tal-werrieta fi Stat Membru ieħor partikolari, fir-rigward ta' beni tad-deċedut li jkunu jinsabu f'dan l-Istat Membru u meta d-deċiżjoni dwar is-suċċessjoni (Artikoli 4 u 21 tar-Regolament dwar is-suċċessjonijiet Ewropew) u, indipendentement mir-regoli ta' kunflitt applikabbli, il-kwistjonijiet dwar ir-reġim patrimonjali tal-konjuġi jkollhom jiġu deċiżi konformement mal-istess dritt nazzjonali? Fil-każ ta' risposta negattiva għall-ewwel u għat-tieni domandi, l-Artikolu 68(1) tar-regolament dwar is-suċċessjonijiet għandu jiġi interpretat fis-sens li s-sehem tas-suċċessjoni tal-konjuġi superstiti miżjud skont regola tar-reġim patrimonjali tal-konjuġi jista' jitniżżel integralment fiċ-ċertifikat ta' suċċessjoni Ewropew, iżda, minħabba din iż-żieda, biss bħala informazzjoni? Lingwa tal-kawża: l-Ispanjol Fil-każ ta' risposta affermattiva, hemm lok li jitqies li l-għanijiet ta' politika soċjali li ġġustifikaw il-ħolqien tal-"contrato de relevo" jiġġustifikaw ukoll, skont il-Klawżola 4(1) tal-Ftehim Qafas iċċitat iktar 'il fuq, id-differenza fit-trattament li tikkonsisti fil-ħlas ta' kumpens għax-xoljiment tal-kuntratt tax-xogħol li jkun inqas favorevoli fil-każ li l-impriża tiddeċiedi liberament li l-imsemmi "contrato de relevo" jkun għal żmien determinat? Għall-finijiet li tiġi ggarantita l-effettività tad-Direttiva 1999/70, fl-assenza ta' ġustifikazzjoni raġonevoli konformi mal-Klawżola 4(1), [tal-istess direttiva]. id-differenza fit-trattament bejn ħaddiema temporanji u ħaddiema permanenti, prevista fil-leġiżlazzjoni Spanjola msemmija iktar 'il fuq, fir-rigward tal-kumpens imħallas fil-każ tax-xoljiment tal-kuntratt, tikkostitwixxi diskriminazzjoni pprojbita mill-Artikolu 21 tal-Karta tad-Drittijiet Fundamentali tal-Unjoni Ewropea sa fejn din tmur kontra l-prinċipji ta' ugwaljanza fit-trattament u ta' nondiskriminazzjoni, li jifformaw parti mill-prinċipji ġenerali tad-dritt tal-Unjoni? Lingwa tal-kawża: l-Ingliż Tannulla s-sentenza tal-Qorti Ġenerali fil-Kawża T-460/13 sa fejn din tiċħad ir-rikors tagħhom għall-annullament tad-deċiżjoni tal-Kummissjoni Ewropea tad-19 ta' Ġunju 2013 fil-Każ COMP/39226 – Lundbeck (citalopram), li sabet ksur minħabba l-għan tal-Artikolu 101(1) TFUE u tal-Artikolu 53 ŻEE, sa fejn din tirrigwarda lill-appellanti; Tannulla l-Artikolu 1(4) tad-Deċiżjoni sa fejn dan jirrigwarda lill-appellanti; Tannulla l-Artikolu 2(4) tad-Deċiżjoni sa fejn dan jimponi multi fuq l-appellanti jew, sussidjarjament, tnaqqas l-ammont tal-multa; u Tikkundanna lill-Kummissjoni għall-ispejjeż legali u għal spejjeż oħra tal-appellanti fir-rigward ta' din il-kwistjoni u kwalunkwe miżura oħra li l-Qorti tal-Ġustizzja tqis xierqa. Il-konstatazzjoni tal-Qorti Ġenerali li tgħid li kien hemm, fiż-żmien meta ntlaħaq il-Ftehim, "kompetizzjoni potenzjali" materjal bejn l-appellanti u Lundbeck, manifestament żnaturat il-provi tal-proċess. Il-Kummissjoni kienet obbligata li tipprova b'mod oġġettiv li l-appellanti kellha possibbiltà reali u konkreta li tidħol fis-suq b'mod ekonomikament vijabbli. L-evidenza wriet li (a) tali dħul ma kienx possibbiltà reali jew konkreta, kemm oġġettivament kif ukoll f'termini ta' vijabbiltà ekonomika, qabel l-iskadenza tal-Ftehim; u (b) fin-negozjati li wasslu għall-Ftehim, l-appellanti ma kellha ebda inċentiv li tgħid il-verità fir-rigward tal-fatt li kienet lesta li tidħol fis-suq u ingannat lil Lundbeck biex taqbel kemm li tipprovdi l-prodott tagħha stess lill-appellanti bi prezz skontat kif ukoll li tagħmel ħlas lill-appellanti. Dan fil-fatt ippermetta li l-appellanti tidħol fis-suq immedjatament, ħaġa li kruċjalment ma setgħetx altrimenti tagħmel. Il-Qorti Ġenerali naqset milli tiħu inkunsiderazzjoni distinzjoni ewlenija bejn l-appellanti u l-manifatturi ġeneriċi l-oħra li daħlu fi ftehimiet ma Lundbeck, li hija li l-appellanti ma kellha l-ebda possibbiltà reali u konkreta li tikseb awtorizzazzjoni ta' tqegħid fis-suq fit-terminu tal-Ftehim. Lingwa tal-kawża: l-Ingliż tannulla s-sentenza jew tadotta kull azzjoni oħra hekk kif teħtieġ il-ġustizzja. Lingwa tal-kawża: il-Grieg tikkundanna lir-Repubblika Ellenika għall-ispejjeż. Skont l-opinjoni motivata tal-1 ta' Settembru 2014 mibgħuta mill-Kummissjoni lill-awtoritajiet Elleniċi, bl-approvazzjoni tal-provvista, fl-istazzjonijiet ta' servizz tal-kumpannija "Hellenic Duty Free Shops SA", fil-qsim tal-fruntiera ta' Kipoi fuq ix-xmara Evros, Kakavia u Euzone, ta' prodotti petroliferi li għalihom ma humiex applikati dazji tas-sisa, il-Greċja naqset milli twettaq l-obbligi tagħha imposti fuqha skont id-Direttiva 2008/118 dwar l-arranġamenti ġenerali għad-dazju tas-sisa, sa fejn hija ma tqisx li tali provvista tikkostitwixxi provvista reali ta' prodotti għall-konsum. Il-provvista diretta ta' karburant lill-vetturi f'dawn l-istazzjonijiet tikkostitwixxi provvista għall-konsum u hija suġġetta għad-dazju tas-sisa. Il-każijiet ta' deroga mir-regola ta' prinċipju li skontha t-taxxa ssir eliġibbli fl-Istat Membru fejn isir il-konsum, huma espressament indikati mil-legiżlatur tal-Unjoni. L-applikazzjoni tal-proċeduri ssemplifikati għall-esportazzjoni f'pajjiż terz għall-provvista tal-prodotti petroliferi suġġetti għad-dazju tas-sisa tmur kontra d-Direttiva 2008/118, sa fejn din ma tidħolx fl-ambitu ta' applikazzjoni ta' waħda mid-dispożizzjonijiet rilevanti tagħha. Lingwa tal-kawża: l-Ingliż Tannulla, kompletament jew parzjalment, is-sentenza; Tannulla d-Deċiżjoni sa fejn din tapplika għall-appellanti jew, sussidjarjament, tannulla l-multi imposti fuq l-appellanti skont id-Deċiżjoni jew, iktar sussidjarjament, tnaqqas sostanzjalment il-multi imposti fuq l-appellanti skont id-deċiżjoni; Tikkundanna lill-Kummissjoni għall-ispejjeż legali u għal spejjeż oħra tal-appellanti fir-rigward ta' dawn il-proċeduru u tal-proċeduri quddiem il-Qorti Ġenerali; Jekk meħtieġ, tibgħat lura l-kawża quddiem il-Qorti Ġenerali sabiex din tiddeċiedi bi qbil mad-deċiżjoni tal-Qorti tal-Ġustizzja; Tadotta kwalunkwe miżura oħra li l-Qorti tal-Ġustizzja tqis xierqa. Permezz tal-ewwel aggravju tagħhom, l-appellanti jsostnu li l-Qorti Ġenerali wettqet żball ta' liġi meta kkonfermat il-konklużjoni tal-Kummissjoni li tgħid li l-Ftehimiet kellhom bħala għan li jirrestrinġu l-kompetizzjoni. Il-Qorti Ġenerali wettqet żball ta' liġi meta kkonstatat li Ftehim jirrestrinġi l-kompetizzjoni minħabba l-għan anki jekk jaqa taħt il-kamp ta' applikazzjoni tal-privattivi ta' Lundbeck tal. Tali ftehim ma jistax jitqies, min-natura tiegħu stess, bħala ta' ħsara għall-kompetizzjoni, peress li jinkludi restrizzjonijiet paragunabbli għal dawk li d-detentur tal-privattiva seta' jikseb permezz ta' deċiżjonijiet tal-qorti li jinfurzaw il-privattivi tiegħu. Sempliċi ħlas ma jistax ibiddel ftehim li altrimenti huwa leġittimu u mingħajr problemi, bħal ftehim ta' soluzzjoni dwar privattivi, fi ftehim li jikkawża restrizzjoni tal-kompetizzjoni minħabba l-għan. Bħala riżultat, il-Ftehim GUK UK, li ġie meqjus mill-Qorti Ġenerali bħala li jaqa' taħt il-kamp ta' applikazzjoni tal-privattivi ta' Lundbeck tal, ma kellux jitqies bħala li jirrestrinġu l-kompetizzjoni minħabba l-għan. L-istess konklużjoni tgħodd għall-ħames 'il Ftehimiet l-oħra, minħabba li l-Qorti Ġenerali wettqet żball ta' liġi meta kkwalifikathom bħala li jmorru lil hinn mill-kamp ta' applikazzjoni tal-privattivi ta' Lundbeck. Permezz tat-tieni aggravju tagħhom, l-appellanti jsostnu li l-Qorti Ġenerali wettqet żball ta' liġi meta naqset milli tapplika t-test ġuridiku korrett biex tevalwa jekk ħamsa mis-sitt Ftehimiet kinux jinkludu restrizzjonijiet li jmorru lil hinn mill-kamp ta' applikazzjoni tal-privattivi ta' Lundbeck. Il-Qorti Ġenerali messha evalwat jekk kienx hemm "qbil tal-intenzjonijiet" [meeting of minds] skont it-tifsira tal-Artikolu 101 TFUE bejn Lundbeck u kull waħda mill-kumpanniji tal-grupp Generics dwar il-fatt li l-Ftehim(iet) rilevanti kollha, bl-eċċezzjoni tal-Ftehim GUK UK, kienu jimponu restrizzjonijiet li jmorru lil hinn mill-kamp ta' applikazzjoni tal-privattivi ta' Lundbeck. Applikazzjoni ta' dan it-test twassal għall-konklużjoni legali inevitabbli li l-Ftehimiet kienu jaqgħu taħt il-kamp ta' applikazzjoni tal-privattivi ta' Lundbeck. Permezz tat-tielet aggravju tagħhom, l-appellanti jsostnu li, anki li kieku l-klassifikazzjoni legali tal-Qorti Ġenerali li ħamsa, jew inqas, mis-sitt Ftehimiet kienu jmorru lil hinn mill-kamp ta' applikazzjoni tal-privattivi ta' Lundbeck kienet korretta, il-Qorti Ġenerali wettqet żball ta' liġi meta kkonkludiet li l-Ftehimiet li jmorru lil hinn mill-kamp ta' applikazzjoni tal-privattivi jirrestrinġu l-kompetizzjoni minħabba l-għan. Fil-kuntest ekonomiku u legali tagħhom, il-Ftehimiet ma kinux, min-natura tagħhom stess, ta' ħsara għall-kompetizzjoni u ma humiex paragunabbli għal ftehimiet dwar tqassim tas-suq, u l-Qorti Ġenerali wettqet żball ta' liġi peress li naqset milli tevalwa l-kontrofattwali. Permezz tar-raba' agravju tagħhom, l-appellanti jsostnu li l-Qorti Ġenerali wettqet żball ta' liġi, żball manifest ta' evalwazzjoni tal-provi, u pprovdiet motivazzjoni kontradittorji meta kkonfermat il-konklużjoni tal-Kummissjoni li tgħid li Lundbeck u Generics kienu kompetituri attwali jew potenzjali fiż-żmien tal-Ftehimiet, irrispettivament minn jekk il-prodotti ta' Generics kinux jiksru l-privattivi ta' Lundbeck. L-ewwel nett, il-Qorti Ġenerali wettqet żball ta' liġi peress li injorat l-eżistenza ta' ostakli legali, jiġifieri l-privattivi ta' Lundbeck, li kienu jostakolaw id-dħul fis-suq ta' Generics bil-prodotti citalopram li kienu jiksru l-privattiva. It-tieni nett, il-konklużjoni tal-Qorti Ġenerali li tgħid li Lundbeck kellha dubji dwar il-validità tal-privattivi tagħha hija vvizzjata bi żball ta' liġi, bi żball manifest fl-evalwazzjoni tal-provi u b'motivazzjoni kontradittorja. It-tielet nett, il-Qorti Ġenerali wettqet żball ta' liġi meta ddeċidiet li provi datati wara l-konklużjoni tal-Ftehimiet, iżda li madankollu f'ħafna każijiet kienu datati qabel l-iskadenza tal-Ftehimiet, ma jistagħux ikunu deċiżivi fl-evalwazzjoni ta' jekk il-kumpanniji tal-grupp Generics kinux kompetituri potenzjali ta' Lundbeck. Dawn id-dokumenti jinkludu evidenza xjentifika li il-kumpanniji tal-grupp Generics jew il-produtturi tagħhom ta' ingredjenti farmaċewtiċi attivi kisru l-privattivi ta' Lundbeck, ordnijiet preliminari jew forom oħra ta' miżuri provviżorji mill-qrati nazzjonali favur Lundbeck kontra l-prodotti citalopram bbażati fuq l-ingredjenti farmaċewtiċi attivi użati minn uħud mill-kumpanniji tal-grupp Generics, u konferma tal-Uffiċċju Ewropew tal-Privattivi (iktar 'il quddiem l-"EPO") dwar il-validità tal-privattiva dwar il-kristallizzazzjoni ta' Lundbeck dwar l-aspetti rilevanti kollha, li fir-rigward tas-saħħa tagħha l-Kummissjoni kellha dubji. Fl-aħħar nett, il-Qorti Ġenerali wettqet żball ta' liġi u naqset milli tagħti motivazzjoni meta kkonstatat li kull waħda mill-kumpanniji tal-grupp Generics kellhom possibiltajiet reali u konkreti li jidħlu fis-suq mingħajr ma evalwat b'mod xieraq jekk dawn setgħux jagħmlu dan bi citalopram li ma jiksirx il-privattiva. Permezz tal-ħames aggravju tagħhom, l-appellanti jsostnu li l-Qorti Ġenerali wettqet żball ta' liġi meta kkonfermat l-impożizzjoni ta' multi fuq Lundbeck mill-Kummissjoni. L-ewwel nett, il-Qorti Ġenerali wettqet żball ta' liġi meta applikat ħażin l-istandard għall-ħtija. It-tieni nett, il-Qorti Ġenerali wettqet żball ta' liġi meta kkonfermat il-konklużjoni tal-Kummissjoni li tgħid li Lundbeck ma setgħetx ma kinitx konxja tan-natura antikompetittiva tal-aġir tagħha. It-tielet nett, il-Qorti Ġenerali kisret il-prinċipji ta' ċertezza legali u ta' nonretroattività meta kkonfermat l-impożizzjoni ta' multa li kienet iktar milli multa simbolika. Permezz tas-sitt aggravju tagħhom, l-appellanti jsostnu, sussidjarjament, li l-Qorti Ġenerali wettqet żball ta' liġi u naqset milli tipprovdi motivazzjoni xierqa meta kkonfermat il-kalkolu tal-Kummissjoni tal-multi imposti fuq l-appellanti. Il-valur tal-bejgħ li fuqu huma bbażati l-multi jinkludi l-bejgħ ta' Lundbeck f'ċerti Stati Membri taż-ŻEE fejn il-kumpanniji tal-grupp Generics kienu effettivament preklużi milli jidħlu għaliex kisbu awtorizzazzjoni ta' tqegħid fis-suq (iktar 'il quddiem "ATS") biss wara l-iskadenza tal-Ftehim jew, fir-rigward tal-Awstrija, minħabba li l-privattiva dwar il-molekuli citalopram ta' Lundbeck kienet għadha fis-seħħ għal parti sinjifikattiva tat-termini tal-Ftehimiet. Barra minn hekk, il-każ jiġġustifika l-applikazzjoni ta' perċentwali minħabba l-gravità iktar baxxa, b'mod partikolari peress li l-Ftehimiet ma humiex paragunabbli ma' kartelli u l-portata ġeografika effettiva tagħhom kienet ferm iktar limitata mill-ambitu ġeografiku litterali tagħhom. Lingwa tal-kawża: l-Ingliż tannulla s-sentenza tal-Qorti Ġenerali (Id-Disa' Awla Estiża) tal-15 ta' Settembru 2016 fil-Kawża T-346/14 sa fejn speċifikat fl-appell, jiġifieri l-punti 2 u 4 tad-dispożittiv ta' dik is-sentenza tilqa' t-talbiet tal-appellant fil-proċeduri quddiem il-Qorti Ġenerali sa fejn speċifikat hawn taħt, jiġifieri: sa fejn dawn il-miżuri jikkonċernaw lill-appellant; u tikkundanna lill-Kunsill tal-Unjoni Ewropea għall-ispejjeż tal-appell u tar-rikors għal annullament fin-nota ta' adattament. Lingwa tal-kawża: l-Ingliż tannulla s-sentenza tal-Qorti Ġenerali (Id-Disa' Awla Estiża) tal-15 ta' Settembru 2016 fil-Kawża T-348/14 sa fejn speċifikat fl-appell, jiġifieri l-punti 2 u 4 tad-dispożittiv ta' dik is-sentenza; tilqa' t-talbiet tal-appellant fil-proċeduri quddiem il-Qorti Ġenerali sa fejn speċifikat hawn taħt, jiġifieri: sa fejn dawn il-miżuri jikkonċernaw lill-appellant; u tikkundanna lill-Kunsill tal-Unjoni Ewropea għall-ispejjeż tal-appell u tar-rikors għal annullament fin-nota ta' adattament. Lingwa tal-kawża: l-Ingliż tannulla s-sentenza tal-Qorti Ġenerali tal-14 ta' Settembru 2016 fil-Kawża T-207/15, National Iranian Tanker Company vs Il-Kunsill; tilqa' t-talbiet imressqa mill-appellanti fil-proċedura quddiem il-Qorti Ġenerali, b'mod partikolari: tikkundanna lill-Kunsill għall-ispejjeż tal-appell u tal-proċedura quddiem il-Qorti Ġenerali. Insostenn tal-appell tagħha, l-appellanti tinvoka erba' aggravji. L-ewwel aggravju, ibbażat fuq il-fatt li l-Qorti Ġenerali wettqet żball billi qieset li d-Deċiżjoni tal-Kunsill (PESK) 2015/236, tat-12 ta' Frar 2015, u r-Regolament ta' Implimentazzjoni tal-Kunsill (UE) 2015/230, tat-12 ta' Frar 2015, ma jiksrux il-prinċipji ta' awtorità ta' res judicata, ta' ċertezza legali, ta' aspettattivi leġittimi u ta' finalità, jew id-dritt għal rimedju effettiv stabbilit fl-Artikolu 47 tal-Karta tad-Drittijiet Fundamentali tal-Unjoni Ewropea. It-tieni aggravju, ibbażat fuq il-fatt li l-Qorti Ġenerali wettqet żball billi qieset li l-kriterji ta' deżinjazzjoni kienu sodisfatti fil-każ tal-appellanti. It-tielet aggravju, ibbażat fuq il-fatt li l-Qorti Ġenerali wettqet żball billi qieset li l-indħil fid-drittijiet fundamentali tal-appellanti kien proporzjonat. Ir-raba' aggravju, ibbażat fuq il-fatt li l-Qorti Ġenerali wettqet żball billi ċaħdet l-argument sussidjarju tal-appellanti li jgħid li interpretazzjoni wiesgħa tal-kriterju ta' deżinjazzjoni tirrendi dan tal-aħħar sproporzjonat. Lingwa tal-kawża: l-Ingliż tannulla s-sentenza tal-Qorti Ġenerali, tat-8 ta' Settembru 2016, fil-Kawża T-467/13 u/jew tannulla l-Artikoli 1, 2 u 3 tad-Deċiżjoni tal-Kummissjoni C(2013) 3803 finali, tad-19 ta' Ġunju 2013, fil-Każ AT.39226—Lundebeck sa fejn dawn jirrigwardaw lil Arrow; jew sussidjarjament, tannulla s-sentenza tal-Qorti Ġenerali, tat-8 ta' Settembru 2016, fil-Kawża T-467/13 u tibgħat il-kawża lura quddiem il-Qorti Ġenerali; jew b'mod sussidjarju finali, tannulla s-sentenza tal-Qorti Ġenerali, tat-8 ta' Settembru 2016, fil-Kawża T-467/13 sa fejn is-sentenza kkonfermat il-multa imposta fuq Arrow skont l-Artikolu 2 tad-Deċiżjoni tal-Kummissjoni C(2013) 3803 finali fir-rigward tal-Ftehimiet tar-Renju Unit u tad-Danimarka jew tnaqqas l-ammont ta' tali multa; u tikkundanna lill-Kummissjoni għall-ispejjeż ta' Arrow. L-ewwel aggravju: Il-Qorti Ġenerali applikat it-test rilevanti għal kompetizzjoni potenzjali b'mod żbaljat: L-ewwel nett, il-Qorti Ġenerali qalbet l-oneru tal-prova fuq Arrow u ħelset lill-Kummissjoni mill-obbligu tagħha li tistabbilixxi l-eżistenza ta' kompetizzjoni potenzjali. It-tieni nett, il-Qorti Ġenerali żbaljat meta dderivat l-eżistenza ta' kompetizzjoni potenzjali minn sensiela ta' ipoteżijiet b'mod kuntrarju għall-prinċipju li kompetizzjoni potenzjali teħtieġ l-eżistenza ta' possibbiltà reali u kontreta ta' dħul. It-tielet nett, il-Qorti Ġenerali tat importanza mhux dovuta lill-intenzjoni ta' Lundbeck u evalwat b'mod żbaljat l-importanza evidenzjali ta' fatti li seħħew wara li l-Ftehimiet ġew iffirmati. Ir-raba' nett, il-Qorti Ġenerali naqset milli tikkunsidra r-rilevanza u l-impatt tas-sentenza Paroxetine tal-qorti Ingliża. Il-ħames nett, il-Qorti Ġenerali b'mod żbaljat idderivat l-eżistenza ta' kompetizzjoni potenzjali mill-fatt li Arrow kienet ħadet passi sabiex tipprepara għad-dħul fis-suq. Is-sitt nett, il-Qorti Ġenerali żbaljat meta applikat preżunzjoni ta' invalidità provviżorja u nuqqas ta' ksur tal-privattivi ta' Lundbeck. It-tieni aggravju: Il-Qorti Ġenerali wettqet żball meta ddeċidiet li l-ftehimiet ta' tranżazzjoni fil-qasam tal-privattivi kellhom l-għan li jirrestrinġu l-kompetizzjoni: L-ewwel nett, il-Qorti Ġenerali injorat il-fatt li ftehim li huwa "sempliċement kapaċi" li jirrestrinġi l-kompetizzjoni ma huwiex ksur minħabba l-għan. It-tieni nett, il-Qorti Ġenerali żvijat lilha nnifisha meta kkategorizzat il-Ftehimiet bħala li essenzjalment huma ftehimiet ta' esklużjoni mis-suq. It-tielet nett, il-Qorti Ġenerali b'mod żbaljat ikkonkludiet li l-Kummissjoni setgħet tistabbilixxi l-għan antikompetittiv tal-Ftehimiet mingħajr ma jkollha għalfejn tikkunsidra s-sitwazzjoni li kienet tipprevali fil-każ ta' assenza tal-ftehimiet. It-tielet aggravju: Il-Qorti Ġenerali wettqet żball meta aċċettat il-konklużjonijiet tal-Kummissjoni li Arrow aġixxiet b'intenzjoni jew b'negliġenza meta wettqet il-ksur allegat u ebda multa ma kellha tiġi imposta. Lingwa tal-kawża: l-Ingliż tannulla s-sentenza mogħtija mill-Qorti Ġenerali fil-15 ta' Settembru 2016, u nnotifikata lill-Kunsill fis-16 ta' Settembru 2016, fil-Kawża T-111/14, Unitec Bio SA vs Il-Kunsill tal-Unjoni Ewropea; tiċħad ir-rikors ippreżentat fl-ewwel istanza u intiż għall-annullament tar-regolament ikkontestat; u tikkundanna lir-rikorrenti fl-ewwel istanza sabiex tbati l-ispejjeż relatati mal-proċedura fl-ewwel istanza u mal-proċedura ta' appell sostnuti mill-Kunsill. Sussidjarjament: tibgħat lura l-kawża quddiem il-Qorti Ġenerali għal eżami mill-ġdid; tirriżerva l-ispejjeż relatati mal-proċedura fl-ewwel istanza u mal-proċedura ta' appell. Il-Kunsill ser juri li s-sentenza appellata hija vvizzjata b'varji żbalji ta' liġi li jaffettwaw il-validità tagħha. Il-Kunsill isostni barra minn hekk li l-fatti invokati fl-ewwel motiv imqajjem mir-rikorrenti fl-ewwel istanza huma stabbiliti suffiċjentement sabiex il-Qorti tal-Ġustizzja tkun tista' tiddeċiedi fuq dan il-motiv u tiċħad ir-rikors. Għaldaqstant, il-Kunsill jitlob bir-rispett li s-sentenza appellata tiġi annullata u li r-rikors għall-annullament tar-regolament ikkontestat ippreżentat mir-rikorrenti fl-ewwel istanza jiġi miċħud. Lingwa tal-kawża: l-Ingliż tannulla s-sentenza mogħtija mill-Qorti Ġenerali fil-15 ta' Settembru 2016, u nnotifikata lill-Kunsill fis-16 ta' Settembru 2016, fil-Kawża T-139/14, PT Wilmar Bioenergi Indonesia u PT Wilmar Nabati Indonesia vs Il-Kunsill tal-Unjoni Ewropea; tiċħad ir-rikors ippreżentat fl-ewwel istanza u intiż għall-annullament tar-regolament ikkontestat; u tikkundanna lir-rikorrenti fl-ewwel istanza sabiex ibatu l-ispejjeż relatati mal-proċedura fl-ewwel istanza u mal-proċedura ta' appell sostnuti mill-Kunsill. Sussidjarjament: tibgħat lura l-kawżi quddiem il-Qorti Ġenerali għal eżami mill-ġdid; tirriżerva l-ispejjeż relatati mal-proċedura fl-ewwel istanza u mal-proċedura ta' appell. Il-Kunsill ser juri li s-sentenza appellata hija vvizzjata b'varji żbalji ta' liġi li jaffettwaw il-validità tagħha. Il-Kunsill isostni barra minn hekk li l-fatti invokati fis-sitt motiv imqajjem mir-rikorrenti fl-ewwel istanza huma stabbiliti suffiċjentement sabiex il-Qorti tal-Ġustizzja tkun tista' tiddeċiedi fuq dan il-motiv u tiċħad ir-rikors. Għaldaqstant, il-Kunsill jitlob bir-rispett li s-sentenza appellata tiġi annullata u li r-rikors għall-annullament tar-regolament ikkontestat ippreżentat mir-rikorrenti fl-ewwel istanza jiġi miċħud. Lingwa tal-kawża: l-Ingliż tannulla s-sentenza mogħtija mill-Qorti Ġenerali fil-15 ta' Settembru 2016, u nnotifikata lill-Kunsill fis-16 ta' Settembru 2016, fil-Kawża T-121/14, PT Pelita Agung Agrindustri vs Il-Kunsill tal-Unjoni Ewropea; tiċħad ir-rikors ippreżentat fl-ewwel istanza u intiż għall-annullament tar-regolament ikkontestat; u tikkundanna lir-rikorrenti fl-ewwel istanza sabiex tbati l-ispejjeż relatati mal-proċedura fl-ewwel istanza u mal-proċedura ta' appell sostnuti mill-Kunsill. Sussidjarjament: tibgħat lura l-kawża quddiem il-Qorti Ġenerali għal eżami mill-ġdid; tirriżerva l-ispejjeż relatati mal-proċedura fl-ewwel istanza u mal-proċedura ta' appell. Il-Kunsill ser juri li s-sentenza appellata hija vvizzjata b'varji żbalji ta' liġi li jaffettwaw il-validità tagħha. Il-Kunsill isostni barra minn hekk li l-fatti invokati fit-tieni motiv imqajjem mir-rikorrenti fl-ewwel istanza huma stabbiliti suffiċjentement sabiex il-Qorti tal-Ġustizzja tkun tista' tiddeċiedi fuq dan il-motiv u tiċħad ir-rikors. Għaldaqstant, il-Kunsill jitlob bir-rispett li s-sentenza appellata tiġi annullata u li r-rikors għall-annullament tar-regolament ikkontestat ippreżentat mir-rikorrenti fl-ewwel istanza jiġi miċħud. Lingwa tal-kawża: l-Ingliż tannulla s-sentenza mogħtija mill-Qorti Ġenerali fil-15 ta' Settembru 2016, u nnotifikata lill-Kunsill fis-16 ta' Settembru 2016, fil-Kawża T-120/14, PT Ciliandra Perkasa vs Il-Kunsill tal-Unjoni Ewropea; tiċħad ir-rikors ippreżentat fl-ewwel istanza u intiż għall-annullament tar-regolament ikkontestat; u tikkundanna lir-rikorrenti fl-ewwel istanza sabiex tbati l-ispejjeż relatati mal-proċedura fl-ewwel istanza u mal-proċedura ta' appell sostnuti mill-Kunsill. Sussidjarjament: tibgħat lura l-kawża quddiem il-Qorti Ġenerali għal eżami mill-ġdid; tirriżerva l-ispejjeż relatati mal-proċedura fl-ewwel istanza u mal-proċedura ta' appell. Il-Kunsill ser juri li s-sentenza appellata hija vvizzjata b'varji żbalji ta' liġi li jaffettwaw il-validità tagħha. Il-Kunsill isostni barra minn hekk li l-fatti invokati fit-tielet motiv imqajjem mir-rikorrenti fl-ewwel istanza huma stabbiliti suffiċjentement sabiex il-Qorti tal-Ġustizzja tkun tista' tiddeċiedi fuq dan il-motiv u tiċħad ir-rikors. Għaldaqstant, il-Kunsill jitlob bir-rispett li s-sentenza appellata tiġi annullata u li r-rikors għall-annullament tar-regolament ikkontestat ippreżentat mir-rikorrenti fl-ewwel istanza jiġi miċħud. Lingwa tal-kawża: l-Ingliż tannulla s-sentenza mogħtija mill-Qorti Ġenerali fil-15 ta' Settembru 2016, u nnotifikata lill-Kunsill fis-16 ta' Settembru 2016, fil-Kawża T-80/14, PT Perindustrian dan Perdagangan Musim Semi Mas (PT Musim Mas) vs Il-Kunsill tal-Unjoni Ewropea; tiċħad ir-rikors ippreżentat fl-ewwel istanza u intiż għall-annullament tar-regolament ikkontestat; u tikkundanna lir-rikorrenti fl-ewwel istanza sabiex tbati l-ispejjeż relatati mal-proċedura fl-ewwel istanza u mal-proċedura ta' appell sostnuti mill-Kunsill. Sussidjarjament: tibgħat lura l-kawża quddiem il-Qorti Ġenerali għal eżami mill-ġdid; tirriżerva l-ispejjeż relatati mal-proċedura fl-ewwel istanza u mal-proċedura ta' appell. Il-Kunsill ser juri li s-sentenza appellata hija vvizzjata b'varji żbalji ta' liġi li jaffettwaw il-validità tagħha. Il-Kunsill isostni barra minn hekk li l-fatti invokati fit-tieni parti tat-tieni motiv imqajjem mir-rikorrenti fl-ewwel istanza huma stabbiliti suffiċjentement sabiex il-Qorti tal-Ġustizzja tkun tista' tiddeċiedi fuq dan il-motiv u tiċħad ir-rikors. Għaldaqstant, il-Kunsill jitlob bir-rispett li s-sentenza appellata tiġi annullata u li r-rikors għall-annullament tar-regolament ikkontestat ippreżentat mir-rikorrenti fl-ewwel istanza jiġi miċħud. Lingwa tal-kawża: l-Ingliż tiċħad ir-rikorsi ppreżentati fl-ewwel istanza u intiżi għall-annullament tar-regolament ikkontestat; u tikkundanna lir-rikorrenti fl-ewwel istanza sabiex ibatu l-ispejjeż relatati mal-proċedura fl-ewwel istanza u mal-proċedura ta' appell sostnuti mill-Kunsill. Sussidjarjament: tibgħat lura l-kawżi quddiem il-Qorti Ġenerali għal eżami mill-ġdid; tirriżerva l-ispejjeż relatati mal-proċedura fl-ewwel istanza u mal-proċedura ta' appell. Il-Kunsill ser juri li s-sentenza appellata hija vvizzjata b'varji żbalji ta' liġi li jaffettwaw il-validità tagħha. Il-Kunsill isostni barra minn hekk li l-fatti invokati fl-ewwel motiv imqajjem mir-rikorrenti fl-ewwel istanza huma stabbiliti suffiċjentement sabiex il-Qorti tal-Ġustizzja tkun tista' tiddeċiedi fuq dan il-motiv u tiċħad ir-rikorsi. Għaldaqstant, il-Kunsill jitlob bir-rispett li s-sentenza appellata tiġi annullata u li r-rikorsi għall-annullament tar-regolament ikkontestat ippreżentati mir-rikorrenti fl-ewwel istanza jiġu miċħuda. Lingwa tal-kawża: l-Ingliż tannulla s-sentenza mogħtija mill-Qorti Ġenerali fil-15 ta' Settembru 2016, u nnotifikata lill-Kunsill fis-16 ta' Settembru 2016, fil-Kawża T-117/14, Cargill SA vs Il-Kunsill tal-Unjoni Ewropea; tiċħad ir-rikors ippreżentat fl-ewwel istanza u intiż għall-annullament tar-regolament ikkontestat; u tikkundanna lir-rikorrenti fl-ewwel istanza sabiex tbati l-ispejjeż relatati mal-proċedura fl-ewwel istanza u mal-proċedura ta' appell sostnuti mill-Kunsill. Sussidjarjament: tibgħat lura l-kawża quddiem il-Qorti Ġenerali għal eżami mill-ġdid; tirriżerva l-ispejjeż relatati mal-proċedura fl-ewwel istanza u mal-proċedura ta' appell. Il-Kunsill ser juri li s-sentenza appellata hija vvizzjata b'varji żbalji ta' liġi li jaffettwaw il-validità tagħha. Il-Kunsill isostni barra minn hekk li l-fatti invokati fl-ewwel motiv imqajjem mir-rikorrenti fl-ewwel istanza huma stabbiliti suffiċjentement sabiex il-Qorti tal-Ġustizzja tkun tista' tiddeċiedi fuq dan il-motiv u tiċħad ir-rikors. Għaldaqstant, il-Kunsill jitlob bir-rispett li s-sentenza appellata tiġi annullata u li r-rikors għall-annullament tar-regolament ikkontestat ippreżentat mir-rikorrenti fl-ewwel istanza jiġi miċħud. Lingwa tal-kawża: l-Ingliż tannulla s-sentenza mogħtija mill-Qorti Ġenerali fil-15 ta' Settembru 2016, u nnotifikata lill-Kunsill fis-16 ta' Settembru 2016, fil-Kawża T-118/14, LDC Argentina SA vs Il-Kunsill tal-Unjoni Ewropea; tiċħad ir-rikors ippreżentat fl-ewwel istanza u intiż għall-annullament tar-regolament ikkontestat; u tikkundanna lir-rikorrenti fl-ewwel istanza sabiex tbati l-ispejjeż relatati mal-proċedura fl-ewwel istanza u mal-proċedura ta' appell sostnuti mill-Kunsill. Sussidjarjament: tibgħat lura l-kawża quddiem il-Qorti Ġenerali għal eżami mill-ġdid; tirriżerva l-ispejjeż relatati mal-proċedura fl-ewwel istanza u mal-proċedura ta' appell. Il-Kunsill ser juri li s-sentenza appellata hija vvizzjata b'varji żbalji ta' liġi li jaffettwaw il-validità tagħha. Il-Kunsill isostni barra minn hekk li l-fatti invokati fl-ewwel motiv imqajjem mir-rikorrenti fl-ewwel istanza huma stabbiliti suffiċjentement sabiex il-Qorti tal-Ġustizzja tkun tista' tiddeċiedi fuq dan il-motiv u tiċħad ir-rikors. Għaldaqstant, il-Kunsill jitlob bir-rispett li s-sentenza appellata tiġi annullata u li r-rikors għall-annullament tar-regolament ikkontestat ippreżentat mir-rikorrenti fl-ewwel istanza jiġi miċħud. Lingwa tal-kawża: l-Ingliż tannulla s-sentenza appellata fl-intier tagħha jew parzjalment; tannulla d-Deċiżjoni fl-intier tagħha jew parzjalment; tikkanċella l-multa jew tnaqqasha sostanzjalment; sussidjarjament, tibgħat il-kawża lura quddiem il-Qorti Ġenerali sabiex tiġi deċiża bi qbil mas-sentenza tal-Qorti tal-Ġustizzja; tikkundanna lill-Kummissjoni għall-ispejjeż ta' din il-proċedura u tal-proċedura quddiem il-Qorti Ġenerali. L-appellanti jinvokaw disa' aggravji bbażati fuq żbalji ta' liġi mill-Qorti Ġenerali. Il-Qorti Ġenerali applikat il-kriterju ġuridiku żbaljat sabiex tevalwa jekk Alpharma kinitx kompetitur potenzjali fil-kuntest fejn il-prodotti tagħha kienu jiksru l-privattivi ta' Lundbeck. Fl-assenza ta' evidenza li turi li l-privattivi ta' Lundbeck kienu dgħajfa, il-privattivi għandhom jiġu preżunti validi u d-dħul bi prodott li jikkawża ksur għandu jiġi preżunt illegali. Minkejja li rrikonoxxiet li Alpharma skopriet biss ftit qabel it-tranżazzjoni li l-privattiva ta' Lundbeck kienet ser tingħata u li l-prodotti tagħha kienu jiksru l-privattivi ta' Lundbeck, il-Qorti Ġenerali naqset milli tevalwa jekk il-Kummissjoni kinitx tat prova li d-dħul minn Alpharma baqa' strateġija ekonomikament vijabbli fid-dawl ta' dawn il-barrieri addizzjonali għad-dħul. Minflok, il-Qorti Ġenerali bbażat ruħha fuq evidenza li ma hijiex iċċitata fid-Deċiżjoni u b'mod żbaljat qalbet l-oneru tal-prova għal fuq l-appellanti sabiex tikkonfuta l-allegazzjoni tal-Kummissjoni li Alpharma kienet kompetitur potenzjali. Il-Qorti Ġenerali applikat il-kriterju ġuridiku żbaljat sabiex tevalwa jekk il-Ftehim ta' tranżazzjoni kienx jikkostitwixxi restrizzjoni tal-kompetizzjoni "minħabba l-għan", peress li hija naqset milli tevalwa jekk il-Kummissjoni kinitx uriet li kien suffiċjentement probabbli li l-Ftehim ta' tranżazzjoni jkollu effetti negattivi, u naqset milli tieħu inkunsiderazzjoni l-fatt li l-Kummissjoni ma kellha ebda esperjenza preċedenti f'dan it-tip ta' ftehim dwar il-privattivi. Il-Qorti Ġenerali naqset milli tevalwa jekk il-Kummissjoni kinitx ipprovat l-allegazzjoni tagħha li r-restrizzjoni fil-Ftehim ta' tranżazzjoni kienet tmur lil hin mill-iskop tal-privattivi ta' Lundbeck. Il-Qorti Ġenerali applikat ir-rekwiżit ġuridiku żbaljat meta evalwat jekk it-tul tal-investigazzjoni tal-Kummissjoni kienx eċċessiv u kienx jikser id-drittijiet tad-difiża tal-appellanti. Il-Qorti Ġenerali żbaljat meta kkonfermat id-deċiżjoni tal-Kummissjoni li tindirizza d-Deċiżjoni lil Zoetis (issa Alpharma LLC), iżda mhux lil Merck Generics Holding GmbH, minkejja li l-Kummissjoni naqset milli tipprovdi xi bażi fid-Deċiżjoni sabiex tiddistingwi bejn is-sitwazzjonijiet ta' dawn iż-żewġ kumpanniji. Il-Qorti Ġenerali wettqet żball ta' liġi meta kkonkludiet li l-qagħda tad-dritt kienet suffiċjentement ċara fiż-żmien tal-Ftehim ta' tranżazzjoni tant li l-appellanti setgħu jivverifikaw b'mod inekwivoku x'kienu d-drittijiet u l-obbligi tagħhom u jieħdu passi abbażi ta' dan. Il-Qorti Ġenerali applikat ir-rekwiżit ġuridiku żbaljat meta ddeterminat is-sena rilevanti għall-kalkolu tal-limitu ta' 10 % fuq il-livell tal-multa imposta fuq A.L. Industrier. Lingwa tal-kawża: l-Ingliż tannulla l-paragrafu 1 tad-dispożittiv tas-sentenza; tannulla l-Artikoli 1(1), 2(1) tad-Deċiżjoni u l-Artikoli 3 u 4 sa fejn dawn huma indirizzati lil Merck; sussidjarjament, tannulla jew tnaqqas il-penali imposta fuq Merck; tannulla l-paragrafu 2 tad-dispożittiv tas-sentenza u tordna lill-Kummissjoni tbati l-ispejjeż rispettivi tagħha u tikkundannaha għall-ispejjeż ta' Merck, fir-rigward kemm tal-proċedura fl-ewwel istanza kif ukoll ta' dan l-appell. L-ewwel aggravju tal-appellanti huwa li l-Qorti Ġenerali wettqet żball ta' liġi meta ddeċidiet li l-Ftehimiet ta' tranżazzjoni, konklużi bejn Generics (UK) (iktar 'il quddiem "GUK") u Lundbeck, kienu restrizzjonijiet minħabba l-għan taħt l-Artikolu 101(1) TFUE: Permezz tal-ewwel argument tagħha, l-appellanti ssostni li l-Qorti Ġenerali żvijat lilha nfisha fir-rigward tar-rekwiżit ġuridiku applikabbli u fir-rigward tal-approċċ korrett għad-determinazzjoni ta' jekk il-Ftehimiet ta' tranżazzjoni jistgħux jiġu kkaratterizzati bħala restrizzjonijiet minħabba l-għan, b'mod parrtikolari fid-dawl tal-prinċipji legali sostnuti fil-Kawża C-67/13 P, Cartes Bancaires. Permezz tat-tieni argument tagħha, l-appellanti ssostni li l-Qorti Ġenerali wettqet żball meta naqset milli tanalizza jekk il-kliem tal-Ftehimiet ta' tranżazzjoni kienx jiżvela livell suffiċjenti ta' dannu. Permezz tat-tielet argument tagħha, l-appellanti ssostni li l-Qorti Ġenerali wettqet żball meta ddeċidiet li l-Ftehimiet ta' tranżazzjoni kienu jiżvelaw livell suffiċjenti ta' dannu fuq il-bażi li dawn kienu ekwivalenti għal ftehimiet ta' esklużjoni mis-suq. Permezz tar-raba' argument tagħha, l-appellanti ssostni li l-Qorti Ġenerali wettqet żball meta ddeċidiet li l-Ftehimiet ta' tranżazzjoni kienu jiżvelaw livell suffiċjenti ta' dannu billi evitaw litigazzjoni li r-riżultat tagħha kien inċert. Permezz tal-ħames argument tagħha, l-appellanti ssostni li l-Qorti Ġenerali wettqet żball meta ttrattat il-pagament magħmul lil GUK taħt il-Ftehimiet ta' tranżazzjoni bħala wieħed mill-elementi prinċipali ta' restrizzjoni minħabba l-għan. Permezz tas-sitt argument tagħha, l-appellanti ssostni li l-Qorti Ġenerali wettqet żball meta bbażat ruħha fuq kunsiderazzjonijiet fattwali estranji għall-kliem tal-Ftehimiet ta' tranżazzjoni sabiex issostni l-konklużjoni tagħha ta' restrizzjoni minħabba l-għan. Permezz tas-seba' argument tagħha, l-appellanti ssostni li l-Qorti Ġenerali wettqet żball meta ddeċidiet li l-Ftehim ta' tranżazzjoni li jirrigwarda ż-ŻEE kien jeċċedi l-iskop tal-privattivi ta' Lundbeck. It-tieni aggravju tal-appellanti huwa li l-Qorti Ġenerali wettqet żball ta' liġi meta kkonkludiet li GUK u Lundbeck kienu kompetituri potenzjali fiż-żmien ta' meta l-Ftehimiet ta' tranżazzjoni ġew konklużi: Permezz tat-tmien argument tagħha, l-appellanti ssostni li l-Qorti Ġenerali wettqet żball meta naqset milli tikkunsidra jekk it-tmien rotot għas-suq ippreżentati mill-Kummissjoni kinux ekonomikament vijabbli, jew possibbli fuq il-pjan prattiku, għal GUK fi żmien suffiċjentement qasir. Permezz tad-disa' argument tagħha, l-appellanti ssostni li l-Qorti Ġenerali wettqet żball meta qalbet l-oneru tal-prova fir-rigward ta' kompetizzjoni potenzjali. Permezz tal-għaxar argument tagħha, l-appellanti ssostni li l-Qorti Ġenerali wettqet żball meta kkonkludiet li l-fatt li l-partijiet kienu daħlu fil-Ftehimiet ta' tranżazzjoni kien rilevanti għall-evalwazzjoni ta' kompetizzjoni potenzjali. Permezz tal-ħdax-il argument tagħha, l-appellanti ssostni li l-Qorti Ġenerali wettqet żball meta naqset milli tirrikonoxxi li l-evalwazzjoni ta' kompetizzjoni potenzjali ma kinitx adattata sabiex tittieħed inkunsiderazzjoni fil-kuntest ta' evalwazzjoni "minħabba l-għan". It-tielet aggravju tal-appellanti huwa li l-Qorti Ġenerali wettqet żball ta' liġi meta kkonfermat il-multa imposta mill-Kummissjoni fuq l-appellanti: Permezz tat-tnax-il argument tagħha, l-appellanti ssostni li l-Qorti Ġenerali wettqet żball meta kkonkludiet li l-Kummissjoni kellha ġurisdizzjoni timponi multa fuq l-appellanti jew, sussidjarjament, timponi multa li ma kinitx sempliċement simbolika. Lingwa tal-kawża: l-Ingliż Ir-rikors huwa miċħud bħala inammissibbli inkwantu jitlob l-annullament tar-Regolament tal-Kummissjoni (KE) Nru 14/2007, tal-10 ta' Jannar 2007, li jemenda għall-erbgħa u sebgħin darba r-Regolament tal-Kunsill (KE) Nru 881/2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati ma' Usama bin Laden, in-network ta' Al-Qaida u t-Taliban, u li jħassar ir-Regolament tal-Kunsill (KE) Nru 467/2001 sa fejn jikkonċerna lil Mohammed Al-Ghabra. Il-kumplament tar-rikors huwa miċħud bħala infondat. M. Al-Ghabra huwa kkundannat għall-ispejjeż tiegħu kif ukoll l-ispejjeż sostnuti mill-Kummissjoni Ewropea. Ir-Renju tal-Gran Brittanja u tal-Irlanda ta' Fuq u l-Kunsill tal-Unjoni Ewropea ibatu l-ispejjeż tagħhom. Lingwa tal-kawża: il-Grieg Talba bbażata fuq l-Artikolu 263 TFUE u intiża għall-annullament tad-deċiżjoni tal-Kummissjoni tal-5 ta' Settembru 2014 li tiċħad l-offerta sottomessa mir-rikorrenti fil-kuntest ta' sejħa għal offerti limitata EuropeAid/135040/C/SER/MULTI, li tirrigwarda l-iżvilupp ta' sistema pilota awtomattizzata ta' ġestjoni tat-tranżitu doganali tal-ANASE (ASEAN Customs Transit System) u li tagħti dan il-kuntratt lil offerent ieħor. Ir-rikors huwa miċħud. European Dynamics Luxembourg SA u Evropaïki Dynamiki – Proigmena Systimata Tilepikoinonion Pliroforikis kai Tilematikis AE huma kkundannati għall-ispejjeż. Lingwa tal-kawża: l-Ispanjol Talba bbażata fuq l-Artikolu 263 TFUE u intiża, prinċipalment, għall-annullament parzjali tad-Deċiżjoni tal-Kummissjoni C(2014) 9295 finali, tal-10 ta' Diċembru 2014, dwar proċedura għall-applikazzjoni tal-Artikolu [101 TFUE] u tal-Artikolu 53 tal-Ftehim ŻEE (AT.39780 – Envelops), u, sussidjarjament, għat-tnaqqis tal-ammont tal-multa imposta fuq ir-rikorrenti L-Artikolu 2(1)(e) tad-Deċiżjoni tal-Kummissjoni C(2014) 9295 finali, tal-10 ta' Diċembru 2014, dwar proċedura għall-applikazzjoni tal-Artikolu [101 TFUE] u tal-Artikolu 53 tal-Ftehim ŻEE (AT.39780 – Envelops) huwa annullat. Il-Kummissjoni Ewropea hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ewwel Bord tal-Appell tal-EUIPO, tas-7 ta' Mejju 2015 (Każ R 1626/2014-1), dwar proċedimenti ta' revoka bejn PAL-Bullermann u Symaga. Ir-rikors huwa miċħud. PAL-Bullermann GmbH hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO, tas-16 ta' Lulju 2015 (Każ R 2755/2014-5), dwar proċedimenti ta' oppożizzjoni bejn R. Guiral Broto u Gastro & Soul. Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO), tas-16 ta' Lulju 2015 (Każ R 2755/2014-5), dwar proċedimenti ta' oppożizzjoni bejn R. Guiral Broto u Gastro & Soul hija annullata. Il-kumplament tar-rikors huwa miċħud. L-EUIPO u R. Guiral Broto għandhom ibatu l-ispejjeż rispettivi tagħhom. Lingwa tal-kawża: l-Ingliż Rikors ippreżentat kontra d-deċiżjoni tal-Ħames Bord tal-Appell tal-EUIPO, tas-16 ta' Lulju 2015 (Każ R 1888/2014-5), dwar proċedimenti ta' oppożizzjoni bejn R. Guiral Broto u Gastro & Soul. Id-deċiżjoni tal-Ħames Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO), tas-16 ta' Lulju 2015 (Każ R 1888/2014-5), dwar proċedimenti ta' oppożizzjoni bejn R. Guiral Broto u Gastro & Soul hija annullata. Il-kumplament tar-rikors huwa miċħud. L-EUIPO u R. Guiral Broto għandhom ibatu l-ispejjeż rispettivi tagħhom. Lingwa tal-kawża: it-Taljan Rikors ippreżentat kontra d-deċiżjoni tal-Ewwel Bord tal-Appell tal-EUIPO tas-7 ta' Ottubru 2015 (Każ R 2258/2014-1), dwar applikazzjoni għar-reġistrazzjoni tas-sinjal figurattiv smartline bħala trade mark tal-Unjoni Ewropea. Ir-rikors huwa miċħud. Puro Italian Style SpA għandha tbati l-ispejjeż tagħha kif ukoll dawk sostnuti mill-Uffiċċju tal-Proprjetà Intellettwali tal-Unjoni Ewropea (EUIPO). Lingwa tal-kawża: il-Pollakk Rikors ippreżentat kontra d-deċiżjoni tat-Tieni Bord tal-Appell tal-EUIPO tat-2 ta' Ottubru 2015 (Każ R 1546/2014-2), dwar proċedimenti ta' oppożizzjoni bejn Eckes-Granini Group u FH Scorpio. Ir-rikors huwa miċħud. Scorpio Poland hija kkundannata għall-ispejjeż. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO tal-4 ta' Novembru 2015 (Każ R 1813/2014-2), dwar proċedimenti ta' oppożizzjoni bejn Mueloliva u Sovena Portugal – Consumer Goods. Id-deċiżjoni tat-Tieni Bord tal-Appell tal-Uffiċċju tal-Proprjetà Intellettwali tal-Unjoni Ewropea (trade marks u disinni) (EUIPO) tal-4 ta' Novembru 2015 (Każ R 1813/2014-2) hija annullata. L-oppożizzjoni mressqa minn Mueloliva, SL għar-reġistrazzjoni internazzjonali li tindika l-Unjoni Ewropea għat-trade mark verbali FONTOLIVA li għaliha saret l-applikazzjoni minn Sovena Portugal – Consumer Goods, SA hija miċħuda. Il-kumplament tar-rikors huwa miċħud. L-EUIPO għandu jbati l-ispejjeż tiegħu u dawk sostnuti minn Sovena Portugal – Consumer Goods għall-finijiet tal-proċedura quddiem il-Qorti Ġenerali. L-EUIPO u Meuloliva għandhom jbatu kull wieħed minnhom in-nofs tal-ispejjeż indispensabbli sostnuti minn Sovena Portugal – Consumer Goods għall-finijiet tal-proċedura quddiem il-Bord tal-Appell tal-EUIPO. Lingwa tal-kawża: l-Ingliż Rikors ippreżentat kontra d-deċiżjoni tat-Tieni Bord tal-Appell tal-EUIPO, tas-26 ta' Novembru 2015 (Każ R 1441/2014-2), dwar proċedimenti ta' oppożizzjoni bejn Apax Partners Midmarket u Apax Partners. Ir-rikors huwa miċħud. APAX Partners LLP hija kkundannata għall-ispejjeż, inklużi l-ispejjeż indispensabbli sostnuti minn APAX Partners Midmarket, għall-finijet tal-proċedura quddiem il-Bord tal-Appell tal-Uffiċċju tal-Proprjetà Intellettwali tal-Unjoni Ewropea (EUIPO). Lingwa tal-kawża: il-Ġermaniż Rikors ippreżentat kontra d-deċiżjoni tar-Raba' Bord tal-Appell tal-EUIPO, tal-15 ta' Frar 2016 (Każ R 1819/2015-4), dwar applikazzjoni għar-reġistrazzjoni tas-sinjal verbali APlan bħala trade mark tal-Unjoni Ewropea. Ir-rikors huwa miċħud. Grid applications GmbH hija kkundannata għall-ispejjeż. Lingwa tal-kawża: il-Ġermaniż tikkundanna lill-konvenut għall-ispejjeż tal-kawża. Insostenn tar-rikors tagħha, ir-rikorrenti tinvoka żewġ motivi. L-ewwel motiv: ksur manifest tar-rekwiżiti proċedurali minħabba nuqqas ta' notifika (kompleta) tad-deċiżjonijiet ikkontestati. It-tieni motiv: ksur manifest tar-rekwiżiti proċedurali minħabba nuqqas ta' motivazzjoni tad-deċiżjonijiet ikkontestati. Lingwa tal-kawża: il-Franċiż tiddikjara u tiddeċiedi, id-deċiżjoni tal-10 ta' Awwissu 2016 li permezz tagħha l-Bord tal-Għażla EPSO/AST-SC/03 eskluda lir-rikorrent mill-imsemmija kompetizzjoni hija annullata; il-Kummissjoni hija, fi kwalunkwe każ, ikkundannata għall-ispejjeż. Insostenn tar-rikors tiegħu, ir-rikorrent jinvoka żewġ motivi. L-ewwel motiv ibbażat fuq żbalji manifesti differenti ta' evalwazzjoni mwettqa mill-Bord tal-Għażla fl-evalwazzjoni tal-esperjenza professjonali tar-rikorrent. It-tieni motiv, imqajjem b'mod sussidjarju, ibbażat fuq motivazzjoni insuffiċjenti tad-deċiżjoni kkontestata, u bbażat fuq l-assenza ta' komunikazzjoni lir-rikorrent tal-kriterji ta' għażla stabbiliti mill-Bord tal-Għażla. Lingwa tal-kawża: il-Portugiż tqis li r-rikors għal annullament preżenti ġie ppreżentat b'mod regolari u huwa ammissibbli konformement mal-Artikolu 263 TFUE u għall-finijiet tal-Artikolu 264 TFUE; tannulla d-Deċiżjoni C (2016) 5054, tad-9 ta' Awwissu 2014, konformement ma' u għall-finijiet tal-Artikolu 263 TFUE, sa fejn hija tqis li l-miżura deskritta fl-ilment ma tikkostitwixxix għajnuna mill-Istat fis-sens tal-Artikolu 107(1) TFUE; tannulla d-Deċiżjoni C (2016) 5054, tad-9 ta' Awwissu 2014, konformement ma' u għall-finijiet tal-Artikolu 263 TFUE, sa fejn hija tqis li kieku l-miżura deskritta fl-ilment kellha titqies li hija għajnuna mill-Istat, hija tkun kompatibbli mas-suq intern konformement mal-Artikolu 107(3)(c) TFUE; tikkundanna wkoll lill-Kummissjoin għall-ħlas tal-ispejjeż tal-kawża u tal-ispejjeż sostnuti mir-rikorrenti. Insostenn tar-rikors tagħha, ir-rikorrenti tinvoka tliet motivi. L-ewwel motiv ibbażat fuq nuqqas ta' motivazzjoni. Ir-rikorrenti ssostni li d-Deċiżjoni hija vvizzjata b'nuqqas ta' motivazzjoni, peress li fiha jitqies li anki li kieku l-miżura kellha tikkostitwixxi għajnuna fis-sens tal-Artikolu 107(1) TFUE, hija tkun kompatibbli mas-suq intern konformement mal-Artikolu 107(3)(c) TFUE, mingħajr ma din il-konklużjoni tkun immotivata. It-tieni motiv ibbażat fuq żball manifest ta' evalwazzjoni. Ir-rikorrenti ssostni li d-Deċiżjoni hija vvizzjata bi żball ta' evalwazzjoni, fir-rigward tal-effetti tal-miżura ta' għajnuna fil-kompetizzjoni u fil-kummerċ bejn Stati Membri, ladarba r-raġunijiet li jwasslu lill-Kummissjoni ssostni li l-effett tal-miżura ta' għajnuna inkwistjoni fil-kummerċ bejn Stati Membri huwa sempliċement ipotetiku jew preżunt u li, kieku dan kellu jeżisti, huwa jkun biss marġinali, fejn dawn l-effetti ma humiex qawwijin u jiggarantixxu, fil-prattika, il-proliferazzjoni ta' miżuri ta' għajnuna speċifiċi analogi, mhux biss fir-reġjun ta' Tomar, iżda fil-pajjiż kollu, bil-konsegwenzi inerenti f'termini ta' effett dissważiv fuq l-investiment nazzjonali u fuq l-investiment provenjenti minn Stat Membri oħra. Lingwa tal-kawża: l-Ingliż tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti jinvokaw sitt motivi. Il-Kummissjoni kisret l-Artikolu 13(1) DSMA meta ddeċidiet li l-miżura Ġermaniża hija kompatibbli ma' dan l-artikolu interpretat fid-dawl tal-emenda proposta. Il-Kummissjoni kisret l-Artikoli 2(1), 2(2) u 3 DSMA meta ddeċidiet li l-miżura Ġermaniża ma tiksirx l-prinċipju ta' pajjiż ta' oriġini. It-tieni motiv ibbażat fuq ksur tal-Artikolu 110 TFUE. Il-Kummissjoni kisret l-Artikolu 110 TFUE meta kkonstatat li l-miżura Ġermaniża ma hijiex diskriminatorja fir-rigward ta' fornituri tas-servizzi awdjoviżivi fuq talba stabbiliti barra mill-Ġermanja, iżda li huma immirati għall-pubbliku Ġermaniż. It-tielet motiv ibbażat fuq ksur tal-Artikolu 56 TFUE. Il-Kummissjoni kisret l-Artikolu 56 billi naqset milli tevalwa jekk il-miżura Ġermaniża tiksirx il-libertà ta' provvista ta' servizzi, li hija hekk tagħmel. Ir-raba' motiv ibbażat fuq ksur tal-Artikolu 49 TFUE. Il-Kummissjoni kisret l-Artikolu 49 TFUE billi naqset milli tevalwa jekk il-miżura Ġermaniża tiksirx il-libertà ta' stabbiliment, li hija hekk tagħmel. Il-ħames motiv ibbażat fuq ksur tal-Artikolu 107 TFUE. Il-Kummissjoni kisret l-Artikolu 107 TFUE meta kkonstatat li l-miżura Ġermaniża hija forma ta' għajnuna mill-Istat li tista' tiġi ġġustifikata minn għan kulturali u hija kompatibbli mas-suq intern. Is-sitt motiv ibbażat fuq ksur tal-forom proċedurali sostanzjali. Il-Kummissjoni kisret il-forom proċedurali sostanzjali billi ma ssodisfatx ir-rekwiżiti ta' motivazzjoni kif stabbiliti fl-Artikolu 296(2) TFUE u d-dritt għal amministrazzjoni tajba stabbilit fl-Artikolu 41 tal-Karta tad-Drittijiet Fundamentali tal-Unjoni Ewropea. Lingwa tal-kawża: l-Ingliż sussidjarjament, tannulla l-Artikoli 2 sa 4 tad-Deċiżjoni; fi kwalunkwe każ, tannulla l-Artikoli 2 sa 4 ta' din id-deċiżjoni sa fejn dawn l-artikoli (a) jordnaw l-irkupru mingħand entitajiet oħra li ma humiex dawk li bbenefikaw minn "deċiżjoni fiskali bil-quddiem dwar il-qligħ żejjed" kif iddefinita fid-Deċiżjoni, u (b) jordnaw l-irkupru ta' ammont li jikkorrispondi għall-eżenzjoni mit-taxxa tal-benefiċjarju mingħajr ma jippermettu lill-Belġju li jieħu inkunsiderazzjoni aġġustament għaż-żieda mwettqa minn amministrazzjoni tat-taxxa oħra; u tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq l-allegat żball manifest ta' evalwazzjoni, eċċess ta' poter u nuqqas ta' motivazzjoni xierqa sa fejn id-Deċiżjoni tallega l-eżistenza ta' skema ta' għajnuna. It-tieni motiv ibbażat fuq l-allegat ksur tal-Artikolu 107 TFUE u tal-obbligu ta' motivazzjoni kif ukoll fuq żball manifest ta' evalwazzjoni sa fejn id-deċiżjoni kkontestata tikklassifika din l-hekk imsejħa skema bħala miżura selettiva. It-tielet motiv ibbażat fuq l-allegat ksur tal-Artikolu 107 TFUE u tal-obbligu ta' motivazzjoni kif ukoll fuq żball manifest ta' evalwazzjoni sa fejn id-deċiżjoni kkontestata tiddikjara li l-hekk imsejħa skema tagħti vantaġġ. Ir-raba' motiv ibbażat, sussidjarjament, fuq l-allegat ksur tal-Artikolu 107 TFUE, ksur tal-prinċipji ta' aspettattivi leġittimi u ta' proporzjonalità, żball manifest ta' evalwazzjoni, eċċess ta' poter u nuqqas ta' motivazzjoni sa fejn d-deċiżjoni kkontestata tordna l-irkupru tal-għajnuna mill-Belġju. Lingwa tal-kawża: il-Franċiż tannulla d-deċiżjoni meħuda mill-Kummissjoni Ewropea fid-19 ta' Settembru 2016 li ma tintagħżilx l-offerta tar-rikorrenti u li tagħti l-kuntratt Nru OIB.02/PO/2016/012/703 lill-grupp RIDEAUPRESS ITLINE; tilqa' t-talba għal kumpens imressqa mir-rikorrenti; konsegwentement, tikkundanna lill-Kummissjoni Ewropea sabiex tħallas lir-rikorrenti s-somma prinċipali ta' EUR 387 500 bħala kumpens għad-dannu mġarrab minħabba t-telf tal-kuntratt, miżjuda bl-interessi moratorji u ġudizzjarji kkalkulati skont ir-rata stabbilita bil-liġi u sal-ħlas sħiħ; tikkundanna lill-Kummissjoni Ewropea għall-ispejjeż kollha tal-proċedura. Insostenn tar-rikors tagħha, ir-rikorrenti tinvoka żewġ motivi. L-ewwel motiv, ibbażat fuq ksur tal-obbligu ta' motivazzjoni u tad-drittijiet tar-rikorrenti għal amministrazzjoni tajba u tal-prinċipju ta' trasparenza, sa fejn, minkejja talbiet ripetuti u insistenti tar-rikorrenti, il-Kummissjoni ma kkomunikatx lilha l-ispeċifikazzjonijiet tekniċi tal-prodotti tal-offerent magħżul kif ukoll ir-riżultati tar-rapport ta' analiżi tal-offerti u tal-kampjuni li hija kienet bagħtet lill-Kummissjoni. It-tieni motiv, ibbażat fuq ksur tal-prinċipji ta' trasparenza u ta' ugwaljanza fit-trattament tal-offerenti kemm fil-mument tal-elaborazzjoni tal-ispeċifikazzjonijiet tal-kuntratt kif ukoll fil-mument tal-evalwazzjoni tal-offerti tal-offerenti mill-Kummissjoni. Ir-rikorrenti tilmenta, b'mod partikolari, li l-konvenut: L-ewwel nett, irriproduċa fil-mument tal-elaborazzjoni tal-ispeċifikazzjonijiet tal-kuntratt tiegħu l-karatteristiċi tekniċi kif ukoll ir-ritratti tal-prodotti proposti minn offerent f'sejħa għal offerti preċedenti li kellha suġġett simili u li kienet ġiet annullata għal raġunijiet mhux iġġustifikati, li kellu l-effett li jinħolqu ostakoli mhux iġġustifikati sabiex ikun hemm offerti kompetittivi; It-tieni nett, kiser ir-regola fundamentali tal-ugwaljanza tal-offerenti billi impona rekwiżiti tekniċi stretti ħafna u mhux iġġustifikati mil-lat tekniku, li kienu manifestament intiżi li jikkoinċidu mal-prodotti ta' operatur ekonomiku speċifiku; It-tielet nett, ma evalwax b'mod oġġettiv u indipendenti l-offerta li hija fformulat fil-kuntest tal-proċedura ta' sejħa għal offerti inkwistjoni u caħadha b'mod mhux iġġustifikat meta l-prodotti tagħha kienu jissodisfaw perfettament ir-rekwiżiti minimi tal-karatteristiċi tekniċi tal-prodotti msemmija fl-ispeċifikazzjonijiet tal-kuntratt u, għalhekk, kienu jissodisfaw b'mod ekwivalenti r-rekwiżiti imposti. Għaldaqstant, fil-kuntest tat-tieni motiv, ir-rikorrenti tqis li l-offerta li hija għamlet kienet teknikament konformi u, konsegwentement, regolari. Din kellha tiġi evalwata finanzjarjament mill-Kummissjoni Ewropea, li kellha tagħtiha l-kuntratt peress li l-offerta tagħha kellha l-prezz l-iktar baxx. Lingwa tal-kawża: il-Pollakk tannulla d-deċiżjoni tal-Kummissjoni tad-19 ta' Settembru 2016, Għajnuna mill-Istat SA.44351 (2016/C) (ex 2016/NN) – Il-Polonja – Taxxa Pollakka fis-settur tal-bejgħ bl-imnut, innotifikata bin-numru C(2016) 5596, u tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka tliet motivi. L-ewwel motiv ibbażat fuq il-klassifikazzjoni żbaljata tat-taxxa Pollakka fis-settur tal-bejgħ bl-imnut bħala għajnuna mill-Istat fis-sens tal-Artikolu 107(1) TFUE, li tirriżulta minn evalwazzjoni manifestament żbaljata tal-kundizzjoni marbuta mas-selettività It-taxxa Pollakka fis-settur tal-bejgħ bl-imnut ma tistax titqies mal-ewwel daqqa t'għajn bħala selettiva, għaliex l-istruttura tagħha ma tammetti l-ebda eċċezzjoni mis-sistema ta' referenza proprja għal din it-taxxa; ir-rati ta' taxxa progressivi jagħmlu parti integrali mis-sistema ta' referenza ta' din it-taxxa. Anki jekk jingħad li ż-żewġ rati ta' taxxa progressivi ma jikkostitwixxux element tas-sistema ta' referenza proprja għat-taxxa Pollakka fis-settur tal-bejgħ bl-imnut, għandu jitqies li l-element tas-sistema ta' referenza huwa mill-inqas ir-rata ta' taxxa unika li hija applikata l-iktar spiss; barra minn hekk, ir-rati ta' taxxa progressivi ma jikkostitwixxux, f'kull każ, eċċezzjoni mill-benefiċċju ta' ċerti impriżi li, fir-rigward tal-għan intrinsiku ta' din it-taxxa, jinsabu f'sitwazzjoni legali u fattwali komparabbli ma' dik ta' impriżi oħra. Ir-rati progressivi u l-limitu tal-ammont taxxabbli tat-taxxa Pollakka fis-settur tal-bejgħ bl-imnut huma f'kull każ konformi mal-prinċipju ta' proporzjonalità. It-tieni motiv ibbażat fuq ksur tal-Artikolu 13(1) tar-Regolament tal-Kunsill (UE) Nru 2015/1589, tat-13 ta' Lulju 2015, li jistabblixxi regoli dettaljati għall-applikazzjoni tal-Artikolu 108 tat-Trattat dwar il-Funzjonament tal-Unjoni Ewropea, u fuq ksur tal-prinċipju ta' proporzjonalità, peress li l-Kummissjoni ordnat is-sospensjoni immedjata tal-applikazzjoni tal-iskala progressiva tat-taxxa Pollakka fis-settur tal-bejgħ bl-imnut. Ma kienx neċessarju li tiġi ordnata s-sospensjoni, fid-dawl tal-eżistenza ta' dubji serji rigward is-selettività tat-taxxa Pollakka fis-settur tal-bejgħ bl-imnut. Ma kienx neċessarju li tiġi ordnata s-sospensjoni, għaliex il-Kummissjoni ma ġabitx il-prova ta' effetti suffiċjentement negattivi li jirriżultaw mill-applikazzjoni tat-taxxa Pollakka fis-settur tal-bejgħ bl-imnut. It-tielet motiv ibbażat fuq il-motivazzjoni difettuża u insuffiċjenti tad-deċiżjoni kkontestata Id-deċiżjoni kkontestata ma hijiex immotivata debitament u suffiċjentement f'dak li jirrigwarda l-evalwazzjoni tal-kundizzjoni marbuta mas-selettività tat-taxxa Pollakka fis-settur tal-bejgħ bl-imnut. Id-deċiżjoni kkontestata ma hijiex immotivata debitament u suffiċjentement sa fejn hija tordna s-sospensjoni immedjata tal-applikazzjoni tal-iskala progressiva tat-taxxa Pollakka fis-settur tal-bejgħ bl-imnut. Lingwa tal-kawża: il-Franċiż tannulla d-deċiżjoni tal-Kummissjoni Ewropea tal-21 ta' Settembru 2016; tiddikjara u tiddeċiedi li l-għajnuna mogħtija lill-CABAB mill-FEŻR, mill-Istat Franċiż, mill-kunsill reġjonali ta' Aquitaine u mill-kunsill ġenerali ta' Pyrénées Atlantiques, hija illegali u inkompatibbli mas-suq komuni; konsegwentement, tordna lill-Istat Franċiż, lill-kunsill reġjonali ta' Aquitaine u lill-kunsill ġenerali ta' Pyrénées Atlantiques, li huma entitajiet tal-Istat deċentralizzati, kif ukoll lill-Fond Ewropew għall-iżvilupp reġjonali (FEŻR), iħallsu lura l-għajnuna mogħtija illegalment, bl-interessi bir-rata legali mid-data tat-tqegħid għad-dispożizzjoni tal-għajnuna; tikkundanna lill-Kummissjoni Ewropea għall-ispejjeż kollha tal-proċedura, inklużi l-ispejjeż tal-avukat li jammontaw għal EUR 5 000. Insostenn tar-rikors tagħha, ir-rikorrenti tinvoka erba' motivi. L-ewwel motiv, ibbażat fuq l-illegalità interna tad-deċiżjoni tal-Kummissjoni Ewropea. It-tieni motiv, ibbażat fuq l-assenza ta' notifika tal-finanzjament allokat għall-proġett "Technocité", operat mill-FEŻR, mir-Repubblika Franċiża, mill-kunsill reġjonali ta' Aquitaine u mill-kunsill ġenerali ta' Pyrénées Atlantique favur il-Communauté d'agglomération Côte-Basque-Adour (CABAB). It-tielet motiv, ibbażat fuq l-inkompatibbiltà tal-finanzjament mas-suq intern. Ir-raba' motiv, ibbażat fuq in-nuqqas ta' eżekuzzjoni tal-kundizzjonijiet għall-għoti tal-finanzjament. Lingwa tal-kawża: l-Ispanjol tannulla d-Deċiżjoni ECHA Nru SME (2016) 5150, tal-15 ta' Novembru 2016, li permezz tagħha ġie ddikjarat li FERTISAC S.L. ma kinitx tissodisfa r-rekwiżiti sabiex tibbenefika mit-tnaqqis tal-ħlasijiet previst għal impriżi ta' daqs medju u li timponilha spiża amministrattiva. tannulla l-Fattura Nru 10060160 tal-ECHA, tal-15 ta' Novembru 2016, ta' ammont li jikkorrispondi għad-differenza bejn il-ħlas magħmul minn FERTISAC S.L. u l-ħlas eżiġibbli mingħand impriża kbira, maħruġa abbażi tad-Deċiżjoni ECHA Nru SME (2016) 5150. tannulla l-Fattura Nru 10060161 tal-ECHA, tal-15 ta' Novembru 2016, li tiddetermina l-ispiża amministrattiva b'mod konformi mad-Deċiżjoni ECHA Nru SME (2016) 5150 tikkundanna lill-Aġenzija Ewropea għas-Sustanzi Kimiċi (ECHA) għall-ispejjeż. Insostenn tar-rikors tagħha, ir-rikorrenti tinvoka żewġ motivi. L-ewwel motiv ibbażat fuq żball fil-klassifikazzjoni ta' FERTISAC S.L. bħala impriża kbira. Il-klassifikazzjoni ta' impriża bħala SME tiddependi fuq żewġ limiti. Ma huwiex suffiċjenti li jinqabeż wieħed biss minn dawn il-limiti (kif jirriżulta mid-deċiżjoni tal-ECHA, li tieħu inkunsiderazzjoni biss wieħed minnhom: id-dħul mill-bejgħ annwali), filwaqt li jiġi injorat b'mod ċar l-ewwel rekwiżit, jiġifieri, in-numru ta' persuni, li huwa sseparat nettament bil-konġunzjoni "u". Issa, FERTISAC S.L. fl-ebda mument ma qabżet il-limitu li jkollha inqas minn 250 impjegat. It-tieni motiv ibbażat fuq l-allegazzjoni li l-konvenuta interpretat b'mod żbaljat ir-Rakkomandazzjoni 2003/361. Lingwa tal-kawża: l-Ispanjol prinċipalment, tannulla d-deċiżjoni tal-Kummissjoni Ewropea tal-4 ta' Lulju 2016, dwar l-Għajnuna mill-Istat SA.29769 (2013/C) (l-ex 2013/NN), implimentata minn Spanja għal ċerti klabbs tal-futbol. sussidjarjament, tannulla l-Artikoli 4 u 5 tal-imsemmija deċiżjoni. tikkundanna lill-Kummissjoni għall-ispejjeż. Insostenn tar-rikors tiegħu, ir-rikorrent jinvoka ħames motivi. L-ewwel motiv, ibbażat fuq l-allegazzjoni li d-deċiżjoni kkontestata tikser l-Artikolu 49 TFUE, moqri flimkien mal-Artikoli 107 u 108 TFUE, u l-Artikolu 16 tal-Karta tad-Drittijiet Fundamentali tal-Unjoni Ewropea (iktar 'il quddiem il-"Karta"), sa fejn il-motivazzjoni kollha tad-deċiżjoni kkontestata hija bbażata fuq leġiżlazzjoni nazzjonali li tirrestrinġi l-libertà ta' stabbiliment. It-tieni motiv, ibbażat fuq l-allegazzjoni li d-deċiżjoni kkontestata tikser l-Artikolu 107(1) TFUE sa fejn (i) ma tanalizzax it-tnaqqis applikabbli skont ir-rata tat-taxxa għal kull tip u entità; (ii) ma taġixxix b'mod imparzjali, billi tfittex provi inkriminanti u skaġunanti; u konsegwentement, (iii) b'mod li jmur kontra d-dritt, tikkonkludi li jeżisti vantaġġ, fis-sens tal-Artikolu 107(1) TFUE. It-tielet motiv, ibbażat fuq l-allegazzjoni li d-deċiżjoni kkontestata tikser (i) il-prinċipju ta' aspettattivi leġittimi, billi tordna l-irkupru tal-allegata għajnuna, meqjus li fid-dawl tal-aġir tal-amministrazzjoni Spanjola u tat-tul tal-proċedura, il-FC Barcelona setgħa leġittimament ikollu aspettattivi dwar il-legalità tas-sistema fiskali li għaliha kien suġġett; u (ii) ir-rekwiżit fundamentali ta' ċertezza legali. Ir-raba' motiv ibbażat fuq l-allegazzjoni li d-deċiżjoni kkontestata tikser l-Artikolu 107(1) TFUE sa fejn ma tiħux inkunsiderazzjoni li l-għajnuna hija ġġustifikata mil-loġika interna tas-sistema fiskali. Lingwa tal-kawża: l-Ingliż tikkundanna lill-Unjoni Ewropea u/jew lis-Sistema Ewropea ta' Banek Ċentrali (SEBĊ) li tħallashom għall-ammonti speċifikati fir-rikors, bħala kumpens għad-dannu subit mir-rikorrrenti għar-raġuni tal-parteċipazzjoni illegali tagħhom fir-ristrutturazzjoni tad-dejn tal-Gvern Grieg, minħabba l-attivazzjoni tal-klawżoli ta' azzjoni kollettivi, kif aġġornati; sussidjarjament, tikkundanna lill-Unjoni Ewropea u/jew lill-Bank Ċentrali Ewropew (BĊE) li jħallsuhom l-ammonti speċifikati fir-rikors, bħala kumpens għad-dannu subit minħabba l-esklużjoni illegali tal-kredituri tas-settur pubbliku Grieg tar-ristrurazzazzjoni tad-dejn tal-Gvern Grieg; fi kwalunkwe każ, tikkundanna lill-BĊE sabiex tħallashom kumpens għad-danni deskritti għall kull wieħed mir-rikorrenti fir-rikors u kkawżati mill-esklużjoni illegali tal-SEBĊ mir-ristrutturazzjoni tad-dejn tal-Gvern Grieg; tikkundanna lill-BĊE u/jew lill-Unjoni għall-ispejjeż. Insostenn tar-rikors tagħha, ir-rikorrenti jinvokaw ħames motivi. It-tieni motiv huwa bbażat fuq li l-azzjonijiet tal-BĊE u tas-SEBĊ, b'mod partikolari dwar l-esklużjoni tas-SEBĊ mir-ristrutturazzjoni, jiksru l-Artikolu 123 TFUE. It-tielet motiv ibbażat fuq li l-azzjonijiet tal-Unjoni u/jew tal-BĊE u tas-SEBĊ jiksru d-drittijiet tal-proprjetà tar-rikorrenti, protetti mill-Artikolu 17 tal-Karta tad-Drittijiet Fundamentali. Ir-raba' motiv ibbażat fuq li l-azzjonijiet tal-Unjoni u/jew tal-BĊE u tas-SEBĊ jiksru l-moviment liberu tal-kapital protett mill-Artikolu 63 TFUE. Il-ħames motiv ibbażat fuq li l-azzjonijiet tal-Unjoni u/jew tal-BĊE u tas-SEBĊ jiksru d-dritt għal ugwaljanza fit-trattament tar-rikorrenti, protett fl-Artikolu 20 tal-Karta tad-Drittijiet Fundamentali. Lingwa tar-rikors: il-Franċiż tannulla d-deċiżjoni kkontestata; tirriforma d-deċiżjoni kkontestata billi tiddikjara l-invalidità tat-trade mark ikkontestata għas-servizzi u għall-prodotti kollha mhux annullati permezz tad-deċiżjoni kkontestata, ħlief għall-ippakkjar u l-ħażna ta' oġġetti (klassi 39), l-arranġamenti għall-ivvjaġġar (klassi 39) u l-apparat tat-tifi tan-nar bil-fowm (klassi 9); tikkundanna lill-EUIPO u lil Repower AG għall-ispejjeż. Ksur tal-Artikolu 7(1)(c) tar-Regolament Nru 207/2009. Ksur tal-Artikolu 7(1)(b) tar-Regolament Nru 207/2009. Ksur tal-Artikolu 75 tar-Regolament Nru 207/2009 flimkien mal-Artikolu 296 TFUE.